Rupanya Dr. Maszlee Malik Belajar Hidup Berdikari Sejak Usia Tahun 13 Tahun. Sungguh Motivasi Kisah Hidupnya

Pertama kali bersua muka dengan tokoh ini jelas terpancar semangat yang luar biasa. Tidak dinafikan sukar mengatur janji dengannya lantaran padat mengemudi tanggungjawab besar sebagai antara pemimpin negara tercinta.

Namun kesederhanaan peribadinya menjadi mudah  untuk menjayakan sesi fotografi ini. Ternyata, Yang Berhormat Menteri Pendidikan Malaysia, Dr. Maszlee Malik, 44, punya aura yang tersendiri. Anak kelahiran Johor ini bijak mengatur masa menggalas pentadbiran dan pada masa yang sama tanggungjawab sebagai ketua keluarga.

Biarpun radar hidupnya berubah, suami kepada Dr Hamidah Mat, 42, pensyarah di Kluster Pendidikan dan Sains Sosial Open University Malaysia (OUM) dan  bapa buat empat orang anak, Nusaybah, 18, Sumayyah, 16, Rufaydah, 14 dan Mujaddid, 9, tetap meluangkan masa demi kesantunan dan kebahagian keluarganya.

“Saya akui memang ada perubahan yang besar. Dulu kehidupan untuk keluarga dan diri, sekarang   kepada rakyat. Memang saya rindu momen untuk hantar anak ke sekolah setiap pagi. Waktu dalam perjalanan nilah, saya akan berbual-bual dengan anak. Kini, waktu ini diganti waktu sarapan pagi. Saya akan pastikan waktu ini ada untuk kami jumpa dan berbual.

“Selain itu, hobi saya menulis dan membaca semakin kurang akibat kekangan masa.  Jika dulu boleh dikatakan, satu hari satu buku. Tetapi saya tetap mencari masa untuk minat saya ini. Kini, saya  lebih memberi tumpuan membaca laporan kerja untuk negara dan rakyat. Saya bersyukur mempunyai isteri dan anak-anak memahami dengan amanah ini.

“Ayah bukan milik mereka lagi, sebaliknya milik negara. Saya tidak terkilan korban masa keluarga dan hobi untuk negara. Inilah pergorbanan saya sebagai rakyat Malaysia dalam memperkasakan pendidikan negara,” jelasnya dengan komited ketika ditemui dikediaman rasminya di Putrajaya baru-baru ini.

Cakna membaca

Mengulas lanjut  tentang cara didikan yang telah diterapkan dalam membentuk sahsiah diri anak-anaknya, beliau yang digelar sebagai Abati oleh anak-anak menyifatkan amalan membaca adalah asas kecemerlangan.

“Perkara yang saya selalu titipkan kepada anak-anak adalah membaca. Daripada kecil bekalkan buku. Di rumah kami ada mini perpustakaan. Masing-masing ada koleksi buku sendiri dan perpustakaan sendiri. Dulu ketika anak masih kecil saya atau isteri akan bacakan sebelum tidur. Anak-anak sering diberi penekanan supaya melengkapkan diri dengan ilmu pengetahuan  terutama bidang bahasa.

“Walaupun saya turut terapkan dalam diri anak tentang nilai-nilai lain  seperti bercakap benar, kerjasama dan amanah. Bagaimanapun, anak-anak tetap kena banyak membaca. Itu keutamaan saya. Banyak kajian membuktikan dengan membaca akan membentuk karektor dan sikap individu itu.

“Tidak lupa juga lengkapkan anak-anak dengan ilmu agama sebagai bekalan di dunia dan akhirat. Tambahan pula anak-anak menuntut di sekolah aliran agama. Sedikit sebanyak memberi impak kepada pembentukan sahsiah diri. Di rumah pula, kepentingan agama sebagai panduan hidup sentiasa diperingatkan.

“Misalnya solat berjemaah yang menjadi  kemestian kami sekeluarga. Biasanya  solat Subuh, Maghrib dan Isyak yang amat penting untuk kesamaan dan disiplin. Dan waktu ni saya ambil peluang untuk memberi tazkirah kepada keluarga mengenai kehidupan seharian.”

Dalam pada itu, mencanai karakter anak-anak hidup berdikari, beliau mendedahkan anak-anak untuk membuat kerja rumah walaupun mempunyai pembantu rumah.

“Menerapkan nilai-nilai positif dalam diri supaya boleh mempersiapkan diri dihari muka,  berdikari dan menjadi manusia yang berguna.  Anak-anak didik untuk berdikari dengan membasuh pinggan, baju, mengasingkan barang kitar semula. Saya latih semua anak-anak. Saya sendiri pun basuh pinggan. Tidak perlu tunggu orang lain untuk lakukan. Masing-masing ada tanggungjawab. Semoga apa yang mereka pelajari akan memberi manfaat kepada orang lain.

Apabila ditanya bagaimana cara didikan anak lelaki dan anak perempuan, beliau lebih selesa memilih konsep anak sebagai kawan.

“Anak perempuan dan anak lelaki menjadi kawan kepada saya. Mereka manja dengan saya, cuma ada waktunya saya tegas dengan mereka. Biasanya kami akan berbual dan berkongsi cerita walaupun dalam masa yang terhad. Namun pendekatan adalah berbeza mengikut situasi dan keadaan.”

Didik anak buat keputusan sendiri

Dalam pada itu, beliau juga menyifatkan dirinya seorang yang tidak garang dalam mendidik anak, mendedahkan anak-anaknya dalam membuat keputusan. Baginya  cara demikian membantu dalam merangsang minda anak berfikir.

“Saya seorang ayah yang tak garang demi memastikan tidak wujud jurang. Sentiasa memberi anak peluang untuk membuat keputusan sendiri. Ia latih anak menjadi seorang yang berani. Misalnya anak ingin mengikuti perkhemahan sekolah. Saya tak paksa atau menghalang. Saya memang cakap terus atau berkata jangan. Perkataan ‘jangan’ jarang digunakan.

“Saya mendidik mereka untuk membuat penilaian. Apakah keuntungan dan apa kelebihan. Biasanya saya akan beri peluang untuknya berfikir apakah kesan, apa kelebihan, keuntungan atau kerugian. Cara ini latih anak untuk buat keputusan. Jika kata terus , ‘jangan’ kita tidak latih anak untuk berfikir. Kesannya akan membuatkan anak tidak berani membuat keputusan dan menjadi seorang yang tidak kreatif dalam membuat keputusan.

“Selain itu, budaya mesyuarat diwujudkan dalam keluarga kami. Jika hendak pergi bercuti, kami akan mengadakan mesyuarat untuk berbincang mengenai lokasi percutian dan sebagainya. Cara ini juga latih anak buat keputusan dan memberi idea sejak kecil.”

Dalam pada itu, kesibukan menguruskan urusan sepanjang hari termasuk perlu ke luar negara, sudah tentu Dr Maszlee memerlukan sokongan daripada keluarganya.

“Secara jujurnya, saya bersyukur mempunyai isteri yang memainkan peranan untuk menguruskan dan mendidik anak. Isteri begitu memahami kesibukan tugas rasmi saya. Paling inspirasi, isteri saya seorang yang penyabar, tidak merungut dan serba boleh dalam menguruskan anak-anak,” ujarnya yang turut dibantu ibunya sendiri dalam pengurusan anak di rumah.

13 tahun sudah berdikari

Mempunyai perwatakan yang tegas dalam melemparkan kata-kata hujahannya, ternyata anak kelima daripada enam beradik ini, merupakan seorang yang telah berdikari sejak usia 13 tahun lagi.

Tidak hairanlah beliau dari keturunan Cina Hakka dan Melayu ini mempunyai keperibadian  yang kaya dengan sikap disiplin dan yakin diri.  Berkongsi kisah hidupnya, beliau tidak lokek untuk menceritakan kembali nostalgianya  sebelum berjaya kini.

“Saya dulu tinggal dengan nenek di Johor Bahru. Apabila arwah atuk dan nenek meninggal saya mula hidup sendiri seawal 13 tahun. Arwah nenek garang dan didik saya disiplin sejak lahir. Arwah nenek meninggal ketika  umur saya 12 tahun dan selepas enam bulan arwah atuk pula meninggal.

“Arwah nenek  banyak mendidik cara, yes atau no. Banyak bagi arahan tentang boleh dan tidak boleh. Memang bagus caranya, tetapi dari sudut lain, saya takut untuk membuat keputusan.  Sejak arwah meninggal, saya mula terdedah membuat keputusan sendiri. Sehinggalah ketika  umur 16 tahun saya telah membuat keputusan terbesar dalam hidup bagi memilih jurusan akademik.

“Ketika itu saya menguruskan sendiri termasuk hal kemasukkan sekolah dan kehidupan. Semuanya saya buat keputusan sendiri. Balik kampung, rumah mak ketika cuti sekolah. Ibu bapa saya tidak menghalang keputusan untuk berdikari. Ketika itu saya  tumpang tinggal rumah emak saudara dan sempat tinggal di asrama.

“Seterusnya, ketika usia 17 tahun saya dah mula sewa rumah sendiri. Masa nak menduduki SPM, pagi saya berniaga, petang saya belajar. Mak ayah yakin dengan keputusan saya. Setelah mendapat keputusan SPM saya mendapat tajaan biasiswa melanjutkan pelajaran jurusan agama di Jordan. Kehidupan mendapat biasiswa tidak perit semasa usia belasan,” ujarnya mengimbau kenangan zaman persekolahannya.

Beri peluang lebih cemerlang

Terdahulu beliau pernah bergelar pensyarah Universiti Islam Antarabangsa Malaysia (UIAM)  dan di media dikenali sebagai moderator debat dan wacana politik serta pemikir politik Islam sekali gus menjadikan dirinya sebagai figura inspirasi mencakna minda.

Apabila diminta menyentuh mengenai peluang kedua bagi pelajar yang kurang cemerlang terutama lepasan Sijil Pelajaran Malaysia (SPM), beliau menyifatkan kecemerlangan bukan diukur dengan akademik semata namun dengan pelbagai aspek kehidupan yang disulami nilai-nilai murni.

“Jangan menghukum anak dengan keputusan peperiksaan. Mereka tidak sepatutnya dinilai dengan A,B atau 1,2,3. Setiap anak mempunyai kemampuan yang berbeza. Kecemerlangan akademik tidak semestinya menjamin kehidupan sejahtera. Yang paling penting setiap anak dilengkapi dengan nilai-nilai murni dan akhlak yang mulia.

“Mungkin ada anak yang tidak cemerlang akademik tetapi cemerlang dengan kesenian, pertukangan, sukan dan kemahiran lain. Justeru, sebagai ibu bapa jangan sandarkan kepada peperiksaan sahaja. Tetapi hargailah bakat yang mereka ada. Beri peluang untuk mereka asah bakat supaya dapat mengorak langah dengan lebih baik.

“Apa pun, bagi saya dua perkara penting adalah setiap anak mesti ada impian. Melalui  pembacaan dapat memberi pendedahan kepada mereka tentang impian mereka. Dan kedua, beri anak peluang untuk mereka berjaya sama ada sekolah sukan atau kemahiran tertentu.

“Saya juga sebagai bapa, sering titipkan kepada anak-anak supaya lakukan yang terbaik dalam apa yang dilakukan dan kecemerlangan tidak semestinya dalam peperiksaan. Kecemerlangan adalah sejauh mana melakukan dengan terbaik,”jelasnya penuh dengan motivasi.

Harapan

Penuh inspirasi, Dr Maszlee inginkan tahap pendidikan negara dinamik, “Harapan saya agar pendidikan negara ini lebih berkualiti dalam melahirkan generasi yang berdisplin, bernilai tinggi, rajin bekerja dan mempunyai kemampuan melahirkan daya potensi semaksimum mungkin.

“Begitu juga, membentuk lebih ramai masyarakat malaysia yang suka membaca. Lantaran itu, tahun 2019 akan dilancarkan kempen Dekat Membaca Malaysia sehingga tahun 2030 yang mensasarkan masyarakat Malaysia membaca bertaraf dunia. Serta dengan harapan universiti di Malaysia diikhtiraf peringkat antarabangsa dan menjadi pilihan dunia untuk melanjutkan pelajaran di sini.”

Apa kata anak sulung

“Ayah seorang yang tidak garang tetapi tegas. Ayah juga seorang yang sporting dan fun! Selalu menyokong bidang yang kami minat. Kami sekeluarga juga selalunya akan berbincang sebelum sesuatu membuat sebarang keputusan.

“Kini, ayah sibuk dengan kerjanya dan kami adik memahami akan komitmennya. Namun, ayah tetap spend time dengan kami misalnya pergi berjogging bersama.”-  Nusaybah Maszlee, 18 tahun

Daripada kaca mata isteri

“Dr Maszlee seorang yang mempunyai visi. Sebelum bergelar suami, beliau telah memberitahu saya apa tujuan hidupnya dan kenapa memilih saya sebagai isterinya. Sejak itu, saya rasakan beliau seorang yang ada visi dan berpandangan jauh.  Dengan ini, selain memberi sokongan kepadanya, saya menjadi pelengkap apa yang ingin capainya. Saya dan suami mempunyai inspiration direction. Kami rancang dan tempuh dengan penuh hikmah sepanjang perjalanan sebagai suami isteri.  Kini, beliau bukan bertanggungjawab kepada keluarga tetapi negara. Kami tidak menerima jawatan itu untuk dimegahkan atau kemewahan. Tetapi dilihat sebagai amanah, tanggungjawab dan kepercayaan.” – Dr Hamidah Mat

5 perkara kena tahu tentang Dr Maszlee

Sumber: Majalah Keluarga Isu Jan & Feb 2019


“Boring Lockdown, Kita DIY Perangkap Cicak.” Siap Ada Umpan Lagi, Cara Lelaki Ini Raih Perhatian Warganet.

Siapa sahaja yang tidak berasa geli apabila ternampak cicak yang tiba-tiba menempel di dinding rumah! Lebih malang lagi apabila tiba-tiba jatuh dari syiling rumah. Mahu ada yang terpekik satu rumah!

Kehadiran cicak ini menggangu sehingga ada yang sanggup memasang perangkap untuk hapus kaloni ini.
Jika dahulu biasanya kita guna gam kasut atau gam gajah yang menjadi pilihan perangkap cicak. Kini ada cara yang mudah dan murah.

Menerusi perkongsian oleh Muhammad Sanusi ada penyelesiannya yang boleh jadi panduan.

Beliau hanya menggunakan tip mudah dan murah iaitu hanya kotak & double sided tape. Kos anggaran hanya RM2.00 ajer.

Hanya guna kotak & double sided tape.

Semalam jadi tukang tangkap cicak. Boring-boring lockdown, kita DIY perangkap cicak drpd kotak & double sided tape.

Ini caranya:

Bahan & alat; keratan kotak & double sided tape saiz lebar, gunting
Umpan: nasi & cebisan ikan bilis (ada cadangan umpan yg lebih efektif utk cicak?)
Kos: lebih kurang RM2.
Letak perangkap di lokasi yg biasa jadi tempat cicak berkeliaran.
Hasil tangkapan dalam 2 gambar terakhir.

Potong kotak ikut size yg sesuai & mudah nak letak di lokasi

Double sided tape lagi lebar lagi bagus. Beli kat Mrdiy murah.. RM2 lebih

Dapat siapkan 8 set

Umpan nasi & ikan bilis. Lepas ni nak try ikan masin pulak.

Letak umpan kat tengah2 perangkap

Antara lokasi yg biasa cicak dijumpai

Hasil tangkapan malam pertama


“Bukan Salah Saya. Saya Cuma Nak Dipuji.” Luahan Anak Buat Wanita Ini Terkejut. Moga Jadi Iktibar.

Dalam tempoh membesarkan anak, ramai ibu bapa alpa tentang perasaan anak.

Emosi anak-anak dianggap remeh temeh oleh ibu bapa. Situasi ini jika dibiarkan menganggu perkembangan anak.

Begitulah yang didedahkan oleh Adlil Rajiah yang terkenal dengan perkongsian berkaitan keibubapaan.

Semalam, saya berborak dengan beberapa orang anak jiran yang datang “buat bising” kat rumah.

Saya tanya setiap sorang, apa yang diorang selalu harapkan daripada ibu bapa. Dan sokongan emosi macam mana yang diorang perlukan untuk rasa happy dan dihargai sebagai seorang anak.
.
Dan tanpa saya sangka, anak2 ni kalau bercakap soal emosi dan perasaan, boleh tahan jujur dan berdesup tembus ke jantung. Hahah.

Rupanya setiap anak yang wujud di muka bumi ni, mempunyai keperluan emosi yang tersendiri. Yang kalau kita ambil peduli, pasti connection kita dengan anak jadi sangat kuat, dan anak tu boleh jadi orang yang sangat berjaya dalam semua segi, insyaAllah.

Sebab EMOSI mempengaruhi 95% daripada seluruh aspek kehidupan manusia.
Kan?
.
So penting untuk ibu bapa kenalpasti KEPERLUAN EMOSI anak2.
Tapi macam mana?
.
Mesti la kena selalu berinteraksi dan berbual dengan anak.
Berbual kat sini means BERBUAL ye.
Bukan tanya dah makan belum,
dah buat homework belum,
dah solat belum.
.
Itu bukan berbual.
Itu berbuih.

.
Kalau ibu bapa asyik suruh suruh suruh, nasihat nasihat nasihat, maaf cakap la—
kalau saya jadi anak pun saya akan lari dari rumah.
.
So kita kena ambik tahu juga KEPERLUAN EMOSI anak. Terutamanya bila mereka semakin membesar, behaviour makin pelik2. Sebab behaviour ni sebenarnya SANGAT bersangkut paut dengan keperluan emosi.
.
So approach yang sama saya gunakan untuk menyelami emosi anak2 jiran saya tadi.
Untuk pengetahuan, range umur mereka adalah antara 6 hingga 13 tahun. Dan mereka datang dari latar belakang keluarga yang berbeza-beza.

Tapi setiap yang terluah dari mulut anak2 ni sangat membuka minda saya seluas-luasnya.

So mohon baca—
DENGAN HATI.

1) “Bukan salah saya. Saya cuma nak dipuji.”

Ini luahan seorang anak perempuan jiran saya.

Pernah sekali dia senyap-senyap masuk bilik ibunya dan main set make up ibunya.
Lepas dah siap conteng muka, dengan bangganya dia pergi tunjuk kat mak dia,
dengan harapan mak dia akan puji “kepandaian” dia ber-make up.

Tapi sebaliknya berlaku.
Bukan kena puji, tapi kena marah.
Siap kena rotan lagi.
Dan mak dia terus suruh pergi cuci muka.

So budak ni sangat sedih dengan reaksi ibunya.Sebab niat asal dia hanya mahukan perhatian dan pujian dari seorang ibu. Tapi yang dia dapat adalah kemarahan dan hukuman.

And according to her, dia sentiasa kagum everytime tengok mak dia make up sebelum pergi kerja. So hari tu, dia cuma nak buat mak dia pulak rasa kagum dengan dia, sepertimana dia kagum dengan mak dia setiap hari.

Itu je.

Tapi sebab mak dia tak faham keperluan emosi anak dia ketika tu, maka merasa lah rotan singgah di badan.

Imagine if you were in her shoes.
Sedih kott.

2) “Saya nak sentiasa jadi nombor satu dalam hati ibu bapa.”

Ini luahan paling banyak saya terima dari anak2 yang saya tanya.
Most of them kata, mereka benci bila dinombor-dua atau dinombor-tiga-kan oleh ibu bapa mereka sendiri.

Nombor satu siapa?
Anak jiran, sepupu2 atau anak kawan sepejabat mak ayah.

Contoh paling tipikal,
“Tengok anak kawan mama tu. Juara tilawah al-qur’an, johan pertandingan silat, dapat anugerah pelajar cemerlang. Seronok mama tengok dia. Tapi anak mama? Hmm..”

Anak sendiri dipandang rendah, anak orang lain dipandang tinggi.
Macam..biasa dengar je skrip macam ni, kan?

3) “Saya anggap Papa macam superhero saya. Tapi..”

Ada sorang budak ni, jawapan dia paling membuka minda saya.
Seorang anak lelaki yang sangat memandang tinggi kepada bapanya.

Reason dia, sebab dia kagum tengok bapak dia pergi kerja pakai baju uniform tentera.

Pada pandangan anak ni, bapak dia lah yang paling segak, paling kacak, paling berkuasa, dan jauh lebih power dari captain america katanya.

In fact, dia bercita-cita nak jadi seperti ayahnya satu hari nanti.

Tapi, as time goes by, dia semakin tak selesa bila dia mula faham banyak perkara negatif pada ayahnya.

Merokok, pukul mak dia, dan panas baran.
So secara tak langsung emosi dia jadi tak stabil dan keliru.

Sayang, kan?
Nampak tak, betapa setiap dari kita ni ibarat superhero di mata anak?

Dah elok2 anak admire kita, tapi kita cemarkan imej sendiri dengan perangai negatif. Sepatutnya kita sentiasa be that superhero. Be that idol di mata anak.

Sebab ada anak yang keperluan emosi mereka adalah emosi ibu bapa mereka.

Kepimpinan melalui teladan, kan?
Nak anak yang baik, kita dulu kena jadi contoh yang baik.

4) “Izinkan saya explore dan beri saya peluang.”

Rintihan yang banyak saya dengar jugak—
mak bapak jarang bagi peluang dan pendedahan.

Anak nak tolong potong sayur, tak bagi.
Anak nak tolong kelim karipap, tak bagi.
Anak nak tolong basuh kereta, tak bagi.
Anak nak tolong lipat baju, tak bagi.

Alasannya tetap sama,
nanti lambat siap, nanti tak jadi, nanti menyusahkan mak bapak nak kena re-do kerja.

Oh kamon.
Siapa guru terbaik kalau bukan pengalaman?

Tepuk dada,
hantuk kepala kat dinding.

5) “Dengar lah cerita saya.”

Ramai anak jiran yang saya tanya, akan cakap, parents jarang dengar cerita mereka.
Pura-pura dengar selalu lah, tapi betul-betul LISTEN jarang sekali.

Sebab kita selalu anggap cerita budak2 ni remeh, buang masa dan tak lojik.
Kan?

Saya nak share satu perkara.

Rumah saya kat Perak ni takde TV.
Dan jiran2 selalu rasa pelik dan anggap rumah kitorang ni sunyi dan boring sebab takde TV.
Tapi almost everyday, anak2 diorang datang berkumpul kat rumah saya.

Nak-nak kalau cuti sekolah.
Memang dari pagi sampai ke maghrib tu diorang melekat kat rumah saya je.
WALAUPUN TAKDE TV.
Walaupun mak abah diorang kata rumah saya boring.

Nak bagitahu kat sini,
anak2 ni sebenarnya hanya perlukan somebody to LISTEN to them.
Cuma nak didengari dan diberi perhatian.
Itu je.

Bagi saya, rumah yang ada TV 80 inci, 800 juta channel, adalah jauhhh lebih sunyi daripada rumah yang takde TV langsung,
tapi mempunyai sepasang telinga yang sentiasa mendengar.

FIKIRKAN.

6) “Saya selalu berusaha untuk buat mak bangga. Tapi mak kata saya gagal.”

Ini especially bila musim exam.
Most parents tengok result exam, berbanding effort anak untuk menghadapi exam tu.

Sebab kita selalu percaya, result represents effort. Which sebenarnya SALAH YANG TERAMAT SALAH.

Apa masalahnya kalau anak kita score hanya dalam subjek yang dia minat?
Apa salahnya bangga dengan pencapaian anak walaupun tak seberapa?

Apa salahnya bagi dorongan instead of menghukum?
Adakah sebab anak tak mampu capai target yang kita tentukan?
TARGET YANG KITA TENTUKAN?
Bukan ke target sepatutnya mengikut potensi anak?

Dapat 4A 1B pun kena bebel, kena paksa pergi tuisyen nambelas kali seminggu. Padahal baru darjah 1.

Hmm. Kalau mentaliti macam ni, memang anak akan jadi robot la nanti.
Bukan jadi manusia.

7) “Saya nak sokongan, bukan hentaman.”

Sorang anak jiran saya bagitahu yang dia selalu dibuli kat sekolah. Dan setiap kali dia dibuli, dia akan melawan dan kadang2 dibalas balik.

Dah banyak kali dia cuba nak ceritakan kat cikgu, tapi respon yang diterima tetap sama–
“PILIH KAWAN. Jangan jadi samseng kat sekolah.”

Bila dia mengadu kat mak ayah pun, kena marah. Dituduh pulak dia yang mulakan pergaduhan dan suka cari gaduh.

So sekarang ni, apa yang emosi dia tak dapat adalah sokongan dan perlindungan daripada orang yang lebih dewasa, especially mak ayah dia.

I almost cried listening to his story.
Sebab bagi saya, dia sangat baik.

And he told me, kalau boleh dia nak jumpa saya setiap hari, sebab dia rasa selamat.

So nampak tak, emosi dia sebenarnya nak apa? Cuma nak perlindungan dan sokongan je. Itu pun susah mak ayah nak bagi.

Sekian 7 kisah luahan perasaan anak2 jiran yang selalu datang rumah saya.

Amacam? Bergetar eyebag baca keperluan emosi diorang, kan? Rasa macam boleh relate dengan perangai sendiri sebagai ibu bapa kan? Macam sentap-sentap pedih-pedih je rasa dia kan?

Bayangkanlah saya yang dengar sendiri dari mulut diorang. Sebak woih! Sebab macam baru tahu apa yang terpendam di lubuk hati anak2 selama ni.

Saya pun belum sempurna dan selalu jugak neglect emosi anak sendiri. Parenting author walaupunnn. Tapi banyak juga cacat celanya.
*tetiba sedar diri*

So lepas ni kena lebih perihatin dengan keperluan emosi anak okay?

Sebab behaviour problems yang kita lihat pada anak selalunya berkait rapat dengan keperluan emosi mereka.

So cara paling mujarab untuk tangani adalah dengan mendalami emosi mereka.

Semoga bermanfaat,
Sumber: Adlil Rajiah


Jangan Buat Main Dengan Air Hujan. Doktor Ini Jelaskan Bagaimana Boleh Terjadinya Demam

Ikuti penjelasan beliau. Moga bermanfaat.

____________________________________________________________________

Betul ke bila kena hujan sure akan demam? Hurmm macam mana nak jawab ye.

Ok macam ni.

Pendedahan kepada hujan tidaklah akan terus menyebabkan demam.

Demam berlaku disebabkan oleh jangkitan kuman, tak kiralah bakteria ka virus ka parasit ka fungal ka atau apa sahaja jenis kuman yang wujud di dunia.

Jadi, apa kaitan bila kena hujan je ada sesetengah orang demam selsema batuk yada yada?

Macam ni.
Bila hujan, suhu menjadi rendah aka sejuk.
Bila suhu rendah atau keadaan sejuk, imun dalam badan kita jadi kurang bagus.
Bila imun dalam badan jadi kurang bagus, kita mudah untuk jatuh sakit.
Tapi kalau imun badan kita hebat, biaqlah suhu rendah pun, badan kita masih tetap utuh melawan kuman kuman yang menyerang.

Begitulah dengan ibadah dan iman.
Jika hebat iman kita, datanglah dugaan lagha, kita tetap hebat menangkis segala hasutan syaiton.
(Saja selingan hikhik)

Ok, berbalik kepada soalan tadi.

Ada yang tanya, ada petua mana tah dapat kata ayaq hujan ni bagus untuk kesihatan badan.
Jawapannya adalah tidak. Nehi. Nyet. No.

Ada yang tanya lagi, di tempat depa tiada pencemaran, kawasan sekeliling di penuhi pokok pokok yang masih hijau. Jadi kalau hujan sure tak kotor.
Jawapannya tetap tidak.

Anda kena faham yang mana atmosfera kita tak seperti dulu kala. Atmosfera kita sudah banyak dicemari oleh asap asap kotor. Contoh asap dari kilang kilang yang makin melata, asap dari kenderaan yang makin berlambak, asap dari rokok vape dan bahan tembakau lain, asap dari pembakaran secara terbuka dan asap dari hati yang marah. Ok tak lawak, saja cuba.

Sebab tu, dulu dulu bolehlah anda nak jemur bayi anda, tapi tidak lagi sekarang. Atmosfera yang kotor dan makin menipis menyebabkan kulit kita mudah terdedah dengan sinaran uv yang tinggi juga. Jadi, gunalah sunblock ya jika ada aktiviti luar.

Ok berbalik pada soalan hujan.
Bila terdedah kepada hujan, kita tidaklah secara langsung akan dapat demam atau selesema.
Namun, jika imun badan kita lemah, kita boleh dapat demam dan selesema akibat perubahan cuaca dan penurunan suhu badan.

Harap harap menjawab soalan ya?

Nota kaki : Biar badan basah kuyup dek hujan, dari hidup lencun dengan lagha dan dosa✌?


“Saya Mohon Maaf”, Selain Cakap Ni Je, Ada Cara Lagi Untuk Perbaiki Kesalahan Diri & Perbaiki Keadaan!

Setiap hari ada sahaja kita  melakukan kesilapan, sama ada secara sedar atau tidak. Entah kan pada ahli keluarga, adik beradik, sahabat, jiran tetangga atau sebagainya. Hal ini terjadi kerana sifat manusia itu sendiri yang tidak sunyi dari kesilapan.

Justeru bila kita tersedar kita telah melakukan kesilapan pada seseorang umpamanya, ayat keramat yang sering diucapkan adalah “Saya mohon maaf”. Ini memandangkan meminta maaf merupakan tindakan atau usaha yang boleh dilakukan untuk memperbaiki hubungan dengan orang lain.

Pun begitu selain berkata maaf, tahukah anda ada cara lain juga boleh dilakukan untuk memperbaiki keadaan. Ini sebagai mana yang dikongsikan oleh Puan Nurhidayah Jaafar. Semoga perkongsian ini bermanfaat dalam usaha kita memperbaiki hubungan sesama manusia.

Selain berkata, “Saya mohon maaf”, ada lima cara untuk memperbaiki keadaan.
Begini SOP-nya membetulkan kesilapan dan kesalahan sendiri.

1. Akui kesilapan atau kesalahan kita itu.

2. Mengaku sendiri di dalam hati.

3. Tidak perlu cerita perbuatan buruk kita kepada orang lain. Erti kata lain, jangan mendedahkan aib sendiri.

4. Perbaiki sikap, tingkah laku dan cara kerja. Ikut apa yang betul, tinggalkan apa yang salah.

5. Banyakkan buat benda baik. Kebaikan yang banyak dapat menutup pintu-pintu keburukan.

Masih ingat posting saya sebelum ini tentang pembunuh bapa saudara yang dicintai Nabi iaitu Wahsyi.

Wahsyi telah melakukan satu perbuatan kejam yang amat merobek jiwa Rasulullah.
Bagaimana beliau menebus kesalahan zaman gelapnya itu?

Dengan tombak yang digunakan untuk membunuh Hamzah, tombak yang sama itulah digunakan untuk menghapuskan nabi palsu, Mussailamatul Kazzab.

Itulah saat yang ditunggu-tunggu oleh Wahsyi untuk mendapatkan semula kegembiraan Rasulullah. Dan dia berkata, “Semasa musyrik, aku membunuh sebaik-baik manusia iaitu Saidina Hamzah. Semasa aku Islam, aku telah membunuh sejahat-jahat manusia iaitu Mussailamah al-Kazzab.”

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Wanita Ni Kongsikan Cara Mudah Seterika Baju. Bukan Jer Dapat Jimat Elektrik, Kedutan Pun Cepat Hilang!

Seterika baju adakalanya memenatkan dan memakan masa teutama bagi anda yang mempunyai anak-anak ramai. Selain baju kerja suami, anda juga perlu seterika baju sekolah anak dan juga pakaian lain.

Jika mahu cepat dan memudahkan kerja anda, jom cuba kaedah ini. Hanya dengan menggunakan tiga bahan ini sahaja iaitu papan seterika, kertas alumimium dan kain kapas, kerja anda akan menjadi lebih mudah, cepat dan dapat menjimatkan elektrik.

Cara-caranya adalah seperti berikut:

Papan seterika, kertas aluminium dan kain kapas.

Balutkan papan seterika dengan kertas aluminium

Balutkan kain kapas atas kertas aluminium pula

Kemaskan dengan gunakan stepler gun.

Hasilnya, anda tidak perlu gosok bahagian belakang. Bahagian belakang automatik rata kerana kertas aluminum itu pemantul haba yang baik.

Selamat mencuba!


Tak Naik Pentas Pun Takpe, Yang Penting Sentiasa Nak Belajar. Deep Perkongsian Ini!

______________________________________________________________________

Saya duk baca banyaknya komen dan tulisan tentang hari kecemerlangan anak-anak yang ada kata wajar diadakan, ada kata tak. Dari perbincangan elok-elok di media sosial, akhirnya jadi gaduh dan perli-perli.

Emak-emak, ayah-ayah yang ada anak pandai, pergi cakap gitu gini ke emak ayah yang ada anak kurang cemerlang. Dan yang tak berapa nak cemerlang ini pula, lawanlah sampai pengsan kata A tak penting mana begitu begini.

Inilah emak ayah zaman ini. Untuk anak, memang kita berusaha nak jadikan semuanya baik-baik belaka. Namun kawan-kawan, perbuatan perli, menyakitkan hati, berkata kasar tetap tak baik.

Saya hantar anak saya ke sekolah sekitar umurnya 4 tahun lebih. Memang ya, beliau tak cemerlang macam anak orang lain. Kami ada alasan tersendiri kerana si kecil kami ini perlu consume ubat yang agak lama menjadikan beliau kurang fokus, hyper dan sering sahaja bosan kepada 1-1 hal. Namun setiap kali ada anugerah apa-apa, dia akan tanya beribu-ribu kali, berulang-ulang kenapa dia tak dapat hadiah?

Saya berusaha cari jawapan untuk semua ini dan bolehlah kata dia ok selepas ini yang kami duk buat.

1. Cerita sahaja benda betul. Contohnya, ada hari keusahawanan. Yang mana dia perlu hias kedai dia, perlu jaga kedai dan sebagainya. Namun dah jenis tak fokus, dia berlari sana sini, hilang sahaja pergi melepak di gerai kawan, akhirnya dia tak menang apa-apa. Cakap benda yang benar. Dan beritahu dia yang dia boleh menang sekiranya dia buat abc sampai z. Dia akan faham.

2. Selesai majlis, bawa dia terus pergi makan di luar. Tak boleh balik rumah dahulu atau nak buat apa-apa yang lain. Walau dia tak naik pentas ambil hadiah, kita raikan kejayaan dia bersama-sama keluarga sendiri. Dia akan ok dan rasa sangat dihargai. Biasanya dia akan peluk kita siap pejam-pejam mata. Waktu ini, kau akan dapat lihat anak kau punya perasaan. Deep weh. Very deep.

3. Semasa dia sedang berusaha. Kau beri hadiah. Sebagai contoh, dia nampak struggle sangat dalam peperiksaan. Ada ja stressnya, nak belajar nak itu nak ini. Ha beli sahaja yang biasa atau yang senang dapat, bungkus, kasi ke dia dan ucap “good luck”. Dia akan sangat-sangat ok lalu senyum pada setiap hari nak ke sekolah (walau sekolah dah nak habis) haha.

4. Tak perlu ulang banyak kali salah dia jika dia gagal atau tidak cemerlang seperti yang lain. Dia tahu dan dia perlu baiki sahaja. Hanya beritahu mana yang wajar diperbuat dan duduk sekali dengannya untuk sama-sama berusaha.

Ibu bapa yang dapat duduk semeja dengan anak-anak sekurang-kurangnya 3 kali seminggu akan dapat special bond dalam hal-hal peperiksaan.

5. Berusaha untuk anak-anak ini lebih banyak aktiviti di luar berbanding di dalam rumah. Apabila mereka ini sukar untuk fokus belajar, tidak cemerlang dalam peperiksaan, aktiviti luar akan kurangkan stress, akan perbanyak nilai kreativiti kepada mereka.

Ini yang saya buat. ‘Ain akan masuk darjah 1 tahun hadapan. Walau dia baru sahaja boleh membaca. Baru juga boleh mengira dan masih belum dapat fokus sepenuhnya dengan apa kita cakap dan beritahu, dia semakin ok bab bertanya dan ingin tahu itu ini.

Ikutkan, 17hb itu hari ada hari persembahan beliau. Namun, pihak sekolah terpaksa tukar ke 24hb ini kerana tiada lokasi. Dan paling menyedihkan, saya tak dapat bersama beliau.

Yang buat saya happy ialah, setiap hari kami Facetime, saya tanya bagaimana persediaan untuk hadap orang ramai atas pentas nanti, dia jawab “abah jangan risau, ‘Ain akan buat yang terbaik. ‘Ain tahu abah busy, abah buat semua tu untuk ‘Ain. ‘Ain pun sayang abah.”

Anak kita, kita yang kenal

Kawan-kawan,

Cemerlang dalam peperiksaan mungkin boleh jadi asbab anak kita berjaya. Namun tak semua anak-anak boleh ditolak jadi begitu. Sukarnya nak beri orang lain faham tentang anak kita.

Dan para guru, kena layan semua anak-anak itu sama. Mereka buat kerja habis daya untuk anak-anak kita.

Ya, Anak kita, kita yang kenal. Jadi kita kawal, kita bantu, kita dorong supaya dia jadi manusia dahulu sebelum semua itu.

Memanusiakan manusia adalah perkara yang memperseimbangkan kebijaksanaan dan tidak. Ia adalah kebaikan yang semua orang boleh ada. Ingatlah ini, nak dapat hormat, bukan dengan sijil, namun dengan adab, dengan merendah diri dan menjadi orang yang bahagia melihat orang lain bahagia.

Begitulah.

Anak kita, tengok kita.

Khairul Hakimin Muhammad,
Good luck semua anak-anak, salam dari Osaka.


Isu KWSP: Belajar Hargai Simpanan Yang Ada, Jangan Teruja Duit Tabungan Kita. Ini Sebabnya

Atas faktor ekonomi impak pandemik Covid-19, ramai yang mengalami masalah bebanan kewangan lantaran diberhentikan kerja, perniagaan merosot malah ada yang terpaksa menutup perniagaan serta pelbagai faktor lain yang menjejaskan kehidupan masyarakat.

Ekoran faktor ini, sana sini ramai berdebat mengenai isu pengeluaran Kumpulan Wang Simpanan Pekerja (KWSP) dikaitkan sejumlah RM10,000.

Isu ini juga menarik perhatian seorang perunding kewangan, Azizul Azli Ahmad di facebook miliknya yang mengulas mengenai hal ini.

Ikuti perkongsian beliau.

Bolehkah keluarkan RM10,000 duit KWSP? Sahabat sekalian, berhentilah berdebat tentang ‘keluarkan duit’ yang ada ini.

1. Asas tabungan KWSP untuk persaraan kita. Ya digunakan untuk kita bersara bukan sebagai dana kecemasan kita.

2. Jika kita memang diperhentikan kerja dan gaji dipotong sehingga 40% saya setuju untuk pengeluaran RM10,000 ini.

3. Ketahuilah juga bahawa 70% pencarum KWSP hanya ada sekitar RM50,000 sahaja. Jika RM10,000 dah keluar banyak mana tinggal lagi?.

4. “Alah nanti tak sempat merasa duit sendiri kalau tak guna”.

Bagaimana kalau dah bersara hidup sampai 80 tahun dan tiada dana persaraan?

“Alah anak cucu aku ada, takkan depa nak jadi anak derhaka?” Kita mula kudakan anak sebagai mesin persaraan kita. Adilkah kita?

5. Usia purata rakyat malaysia bagi lelaki adalah 74 tahun dan wanita 77 tahun. Berapa simpanan yang cukup untuk kita bersara nanti? Jika bersara usia 55 tahun dan kita hidup hingga 74 tahun. Dengan dana RM50,000 kita hanya boleh belanja RM219 sebulan sahaja!

6. “Dapat RM10,000 nie bolehlah beli emas, masuk Unit Amanah, Beli Saham, Simpan dalam ASB, Beli hartanah”.

KAWALAN KEWANGAN KITA MASIH LEMAH

Percayalah kawalan kewangan kita masih sangat lemah. Apatah lagi jika kita orang yang tiada Dana Kecemasan selama ini. Bermakna kita orang yang gagal urus wang dengan bijak. Bagaimana nak urus RM10,000 nanti?

7. Dana KWSP adalah dana persaraan, jika kita gunakan untuk apa apa sahaja pelaburan. Ia akan datang bersama RISIKOnya. Kenyataan bahawa hanya minoriti sahaja yang keluar dana KWSP dapat pulangan lebih 6% setahun selepas melabur dalam Unit Amanah.

8. Struktur kembali hutang yang ada, jual apa sahaja liabiliti dan buat pengurusan hutang dengan betul sebelum buat keputusan nak keluarkan RM10,000 yang ada. Apakah dengan duit sahaja boleh selesaikan masalah duit?

9. Cadangan ahli politik selalunya bersifat ‘popular dan indah diatas kertas’. Masih ingat cadangan penghapuskan hutang PTPTN yang berakhir dengan semua disenarai hitam untuk beli rumah dan kenderaan.

Cadangan pemansuhan tol yang akhirnya jadi bahan jenaka sahaja. Ada banyak cadangan ‘popular’ waktu pandemik begini.

Bila susah, kita tanggung sendiri. Ahli politik ada bot peribadi dan mewah sampai kini.

10. Lebih baik sambung moratorium dari keluarkan dana persaraan.

Bank bank masih catat keuntungan baru baru ini walaupun dah 6 bulan kita tak bayar hutang mereka.

Sahabat yang mulia,

Jadilah rasional, dengan simpanan kita. Belajar hargai simpanan yang ada, jangan teruja dengan duit tabungan kita.

Jika I-lestari dimanfaatkan RM500 sebulan, kita masih boleh ada makanan atas meja kita setiap malam.

Jaga Baik Baik Simpanan Yang Ada.Ambil Jika Benar Benar Perlu.

Sumber: Azizul Azli Ahmad


Jimat Cermat, Tolak Kereta Mewah,Wargamaya Luah Rasa Kagum

Sejak Datuk Seri Anwar Ibrahim menjadi Perdana Menteri Ke 10, rakyat sentiasa menunggu update terbaru mengenai perancangannya untuk negara ini.

Terbaru menerusi perkongsian di facebook miliknya, beliau memaklumkan dirinya menolak untuk menggunakan kenderaan mewah sebagai pengangkutan utama untuknya bergerak atas rasmi.

Sebaliknya  hanya akan memilih untuk guna aset-aset kerajaan sedia ada seperti yang sudah disediakan sahaja.

“Saya ingin memaklumkan bahawa semalam saya telah menolak untuk menggunakan sebuah kenderaan jenis Mercedes S600 yang telah dibeli dan diperoleh Jabatan Perdana Menteri (JPM) sebelum saya memasuki pejabat.

“Langkah tersebut diambil kerana saya tidak mahukan sebarang perbelanjaan baru dibuat ke atas saya.

“Sebaliknya  saya telah membuat kepuutsan untuk menggunakan apa sahaja kenderaan sedia ada di pejabat untuk kegunaan harian,” katanya dalam satu kenyataan di laman Facebook hari ini.


Kita Kena Siap Sedia, Ini Senarai Barang Kena Ada Bila Bencana Banjir.

Kita juga perlu bersedia dengan bencana banjir, tiada lagi kawasan yang selamanya selamat. Kita belajar dari apa yang terjadi kawan kawan.

Berikut senarai barang keperluan kecemasan, ia mengikut kesuain keluarga kita juga, boleh sahaja ubah suai apa yang sesuai.

SHELTER
1. Emergency blanket.
2. Poncho
3. Khemah kecil dan ringan
4. Fly sheet / Trap

WATER / FOOD

1. Botol Air Plastik
2. Water filter (mini Sawyer)
3. Bekas minuman
4. Sudu/ garpu/ pisau
5.Solid fuel / fodable wood stove
6. MRE & water (Meal ready to eat)

SAFETY / PROTECTION

1. First Aid Kit (Wajib ada satu)
2. Face mask
3. Sanitizing Wipes
4.Hand gloves

HYGIENE

1. Cecair Sabun kecil
2. Hand Sanitizer
3. Ubat dan berus gigi
4. Ketip kuku

SIGNALLING / COMMUNICATION

1. Wisel
2. Flashlight/ Headlight
3. Extra battery
4. Power bank/ solar
5. Rechargeable Portable Light
6. Rechargeable Fan

Bungkus dalam plastik hitam rapi2 kemudian masukkan dalam bag. Kalau ada waterproof bag lagi bagus.

Tambahan jika ada
1. Life jacket
2. Baju hujan
3. Inflatable bed (untuk tempatkan anak2
sementara tunggu bantuan)
4. Tali
5. Kain Pelekat dan sejadah kecil

Lebih bagus ada senarai kertas kecil, apa yang ada dalam bag. Ia agar kita tak bongkar semua untuk lihat apa yang ada.

Teruskan berdoa buat sahabat sahabat kita agar mereka dipermudahkan dengan ujian ini.

Sumber: Azizul Azli Ahmad via  Putery Amani


13 Tahun Amal ‘Sup Kurus’, Wanita Ini Kongsikan Resipinya. Patutlah Maintain Slim 45 Kg Walaupun Anak Dah 4!

“Rahsia nya sup sayur cendawan buat 3-4 kali seminggu.. boleh campur dengan sayur sawi jepun. Jom slim macam zaman dulu-dulu.. ( berat badan dapat maintain 45kg + anak 4 + umo 39 ) selamat memasak semua,”ujar Zetti.

Menarik kan? Tak susah, bahan-bahan yang digunakan pun mudah untuk didapati.

RESEPI SUP KURUS YANG DAH AMAL SELAMA 13 TAHUN

BAHAN A

4-5 ulas bawang putih tumbok pecah
( khasiat: bakar lemak + buang kolestrol )

2 biji cili api hijau tumbuk pecah
( khasiat: bakar lemak )

2 batang serai diketuk ( khasiat: awet muda + membakar lemak + membantu sistem pencernaan + membuang angin dlm badan )

1 sudu besar minyak jagung

BAHAN B

-100gm isi ayam potong halus ( rendam dengan tepung gandum selama 1/2 jam bg hilang lendir ayam ) + rendaman ke 2 rendam dgn air garam 10 minit then cuci bersih nak buang kesan ubat antibiotics dicucuk pd ayam )

-1.5L air tapis

BAHAN C

Sawi

Cendawan tiram (khasiat: awet muda )

Gula Kelapa perang ORGANIC secukup rasa

Garam Bukit Himalaya (pink) secukup rasa

CARA-CARA

1. Panaskan periuk, masukkan minyak masak

2.Tumis bahan A sehingga kekuningan.

3.Masukkan isi ayam. Gaul sehingga separuh masak. Masukkan air, bagi mendidih.

4.Kemudian, masukkan cendawan tiram.. masak sehingga cendawan lembut dan masukkan sawi.. terus tutup api.. sawi akan masak layu sendiri dengan haba masakan tadi.. bila dah suam sikit masukkan gula perang & garam bukit.

5. Amalkan sup kurus ini 4 -5 kali seminggu.. buat selama 3 bulan.. nanti kurus bagitau … Makan ni je.. insyaAllah selim melim laju.


Ubat Kumur, Boleh Ke Guna Secara Rutin? Ni Penerangannya & Jangan Tersalah Faham!

Berkumur mungkin ada antara kita menjadikan kelaziman setiap kali sebelum menggosok gigi. Rutin harian ini menjadikan kita merasakan mulut lebih bersih dan nafas lebih segar. Namun adakah cara itu betul dan adakah ianya boleh dilakukan dengan kerap. Menjawab soalan ini, elok kiranya kita mendengar penjelasan daripada yang pakar. Jom semak perkongsian di page Kementerian Kesihatan Malaysia tentang ubat kumur. Semoga ianya memberi manfaay untuk anda sekeluarga.

Produk Penjagaan Kesihatan Mulut: Ubat Kumur

Apa itu ubat kumur?

Ubat kumur adalah cecair atau larutan yang digunakan untuk berkumur atau membersih mulut. Ubat kumur biasanya disyorkan oleh doktor gigi atau doktor untuk tujuan tertentu. Ubat kumur boleh didapati di hospital, farmasi atau pasaraya.

Bilakah pengunaan ubat kumur disyorkan?

Ubat kumur biasanya disyorkan atas sebab:

-Mengawal jangkitan bakteria atau kulat dalam mulut
-Sebagai tambahan kepada pemberusan gigi
-Menggantikan pemberusan gigi selepas pembedahan mulut atau tisu trauma
-Untuk kesan sementara kesegaran mulut dan mengurangkan bau mulut
-Mengurangkan sakit dan kekeringan tisu mulut
-Membantu penyembuhan tisu mulut

Apakah jenis jenis ubat kumur?

Ubat kumur mempunyai tindakan dan kesan yang berbeza bergantung pada bahan aktif yang terkandung di dalamnya. Di bawah ini disenaraikan contoh-contoh:

-Ubat kumur anti-plak mengandungi agen anti-plak (contoh: Chlorhexidine Gluconate, Cetylpyridinium Chloride)
-Ubat kumur anti-karies mengandungi fluorida
-Ubat kumur anti-sensitif mengandungi agen penyahpekaan (contoh: arginine, potassium nitrate)
-Ubat kumur mengurangkan sakit mengandungi anti-radang dan agen mengurangkan kesakitan ( contoh: benzydamine hydrochloride)
-Ubat kumur bertujuan melegakan dan mengurangkan kekeringan tisu mulut mengandungi perlindungan berasaskan enzim, biasanya diberi untuk pesakit yang mengalami keradangan tisu mulut selepas rawatan kanser
-Sesetengah ubat kumur mengandungi hyaluronan membantu mempercepatkan penyembuhan luka tisu mulut
-Penggunaan ubat kumur yang betul di bawah nasihat profesional pergigian adalah penting untuk mengelak komplikasi atau ketidaksesuaian penggunaannya.

Bagaimana menggunakan ubat kumur?

-Ubat kumur mungkin berbeza cara penggunaannya mengikut jenis dan tujuan penggunaannya, contohnya:
-Digunakan sekurang-kurangnya 30 saat untuk memastikan tindakan yang optima.
-Digunakan sebelum atau selepas memberus gigi.
-Digunakan selepas makan atau sebelum tidur kerana ia mengganggu deria rasa
-Tidak perlu dicairkan
-Penggunaan ubat kumur mestilah mengikut nasihat doktor atau arahan yang tertera pada label produk.

Tip-tip penggunaan ubat kumur.

Ubat kumur hanya digunakan jika perlu, atas arahan doktor gigi. Pemberusan gigi yang efektif adalah memadai bagi kebanyakan orang, untuk mencapai kebersihan mulut yang sempurna.
Penting mengetahui terdapat berbilang ubat kumur di pasaran dengan kesan yang berbeza bergantung pada kandungan bahan aktif, dan tujuan ia digunakan.

Pilihlah ubat kumur tanpa alkohol. Alkohol boleh memberi kesan tidak baik kepada tisu mulut. Sesetengah ubat kumur mengandungi lebih 10 peratus kandungan alkoholnya dikhuatiri boleh mencetus pengambilan alkohol pada mereka yang cuba hendak berhenti dari tabiat mengambil alkohol. Dapatkan nasihat daripada doktor gigi.

Adakah ubat kumur mempunyai kesan sampingan?

Kesan sampingan yang biasa dari penggunaan ubat kumur

-Rasa kurang menyenangkan seperti panas atau terbakar (burning sensation)
-Mengganggu deria rasa
-Penstainan gigi
-Kesan pengeringan tisu mulut


Bukan Suka-Suka Isteri Nak Terasa Hati. Rupanya Ini Sebabnya Yang Suami Kena Tahu, Baru Rezeki Tu Melimpah Ruah!

Bahagia rumah tangga itu apabila pasangan saling melengkapi antara satu sama lain. Malah mereka sentiasa menjaga hati pasangan supaya tidak ada yang terasa hati atau berkecil hati.

Bila situasi ini berlaku maka sebuah rumah tangga itu hidup dalam suasana yang tidak telus dan tidak aman.

Buat itu ini ada sahaja yang tidak yang tak kena. Sudah tentu membuatkan perhubungan suami isteri itu tidak bahagia.

Malah dalam Islam juga menyentuh bahawa apabila suami selalu santuni steri dengan layanan baik sudah pastinya rezeki akan melimpah ruah. Jadi jangan buat main-main hal perasaaan isteri ini!

Nak tahu sebab apa yang buat isteri berkecil hati, jom ikuti perkongsian ini.

Isteri Kecil Hati.

Biasa kan berlaku situasi di mana suami terpinga-pinga bila isteri tiba-tiba masam, buat tak tahu, tak mesra, marah dan sebagainya?

Bukan sebab datang bulan ke apa. Ini alasan yang selalu orang guna untuk fikir jalan mudah. Sedangkan bukan sebab ini.

Sebenarnya ada ketikanya isteri kecil hati. Kecil hati ni adik beradik kepada kecewa dan terasa hati. Ambil peduli kenapa isteri kecil hati. Supaya si suami takdelah terkejut tak pasal-pasal si dia diamkan diri, selubung dalam selimut, jadi belut tak boleh pegang dan sebaginya.

Antara sebab kenapa isteri kecil hati.

1. Apabila usahanya tidak dihargai.
– Bayangkanlah, si isteri masak siakap tiga rasa, kalah level kayangan kat Langkawi tu. Dengan garingnya, siap ada salad, nenas bagai. Alih-alih suami tak puji pun. Makan biasa macam makan ikan selayang goreng je.

2. Apabila manjanya tidak dipedulikan.
– Sifat semulajadi wanita ini manja. Memang ada je yang mengaku brutal dan tak manja, tapi itu sebahagian kecil sahaja. Ada ketikanya mereka nak bermanja dengan suami. Nak peluk, “cuddle”, nak tidur ada dada, dalam ketiak dan lain-lain. Tapi kena tepis, kena marah.

– Nasihat saya, berhenti kejap apa yang kita tengah buat. Bagi apa yang dia nak, layan dia sepenuh hati masa tu. Dia bukan nak lama pun. Cukup dia rasa bahagia bila dapat bermanja, lepas tu kita boleh sambung buat apa kita tengah buat tu.

3. Apabila dia terlalu penat.
– Nak konsisten mengemas rumah bukan perkara yang mudah. Kemas kejap, bersepah balik. Suri rumah penat, kena kemas berkali-kali terutamanya yang ada anak kecil. Dari manusia bertukar jadi singa, tukar balik jadi manusia, lepas tu jadi rimau pula. Yang bekerja pun sama penat. Sudahlah seharian di tempat kerja, balik kena kemas rumah lagi dan buat kerja-kerja lain. Memang memenatkan.

– Bila isteri penat dan tak dapat rehat, suami pula tak faham, masih lagi suruh carikan spender, buatkan air dan lain-lain, memang boleh buat kecil hati. “Dia ni tak tahu ke aku penat?” Ayat ni biasa bermain kat minda isteri. Cuma diorang tak luahkan je. Kena ambil peduli. Tengok gerak tubuh dan riak wajah isteri. Bagi diorang rehat yang cukup.

4. Apabila cita-cita dan semangatnya diperlekehkan.
– Si isteri bersemangat nak buat dropship, nak berniaga, nak tambah pendapatan. Suami sudahlah tak menyokong, malah merendah-rendahkan kemampuan, kebolehan dan cita-cita isteri.

– “Tak perlulah, you jaga anak je”. Ayat ni mungkin nampak normal, tapi realitinya mereka terasa. Setiap manusia itu ada potensi, ini termasuklah para wanita dan isteri. Sekarang bukan zaman isteri kena duduk kat dapur je. Tak salah pun kalau nak berkejaya walaupun di rumah. Saya jamin, manfaatnya satu keluarga akan dapat.

5. Bila janji tidak ditepati.
– Tolong ambil peduli janji yang telah dibuat. Tak kiralah janji jangka masa pendek atau panjang. Isteri tidak akan lupa. Kalau dia lupa, kemungkinan dia sengaja buat-buat lupa sebab dia dah redha, janji tidak dapat ditepati.

– Simpan janji di tempat yang selamat. Buat alarm. Kadang-kadang bila suami ni nakkan sesuatu atau nak lepas dari sesuatu keadaan, mulut mudah berjanji. Jangan buat-buat lupa. Janji yang selalu tidak ditepati akan menjadi ayat yang sia-sia di kemudian hari.

6. Bila isteri lapar dan kita terlupa beli makanan untuk dia.
– Ini paling mudah terjadi. Kena selalu jaga makan isteri. Sekali sekala dia nak juga kita bawa balik makanan atau bawa dia keluar makan.

Ini serba sedikit kenapa para isteri boleh kecil hati. Jika kita terlepas pandang, marilah kita betulkan semula. Nasihat ini untuk saya juga.

Apa lagi yang boleh buat para isteri kecil hati?

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Petua Kempis Perut Dan Buang Angin Dalam Badan. Hanya Guna 4 Bahan Aje. Mesti Cuba!

Lumrah bagi wanita untuk kekal cantik dan menawan. Tentu inginkan badan kekal ramping termasuk perut kempis walaupun sudah beranak pinak.
Bagi wanita yang memiliki perut buncit, tentu kurang yakin untuk tampil bergaya. Sudah tentu mencuba pelbagai petua untuk kembali cantik.

Sebagaimana perkongsian ini, terdapat petua mudah hanya mengunakan bahan-bahan didapur untuk kempiskan perut. Boleh cuba!

Resipi mengempis kan perut .

Anak dara Dan wanita yang sudah berkahwin ni Bukan mudah nak dapatkan perut yang leper, cantik Dan menawan dengan faktor pemakanan yang terlampau Dan Amat gemar Akan junk food serta fast foods .

lemak tu banyak terkumpul di perut Dan jika berterusan amalan ini,Boleh terjadi penyakit obesiti

Sebelum meleperkan perut, perlu disarankan untuk kita membuang angin yang terkumpul dalam badan dahulu

Resepi ini sgt mudah, menggunakan bahan-bahan semulajadi dan rempah dari dapur sahaja.

BAHAN-BAHAN

Bahan-bahan dan langkah-langkah boleh rujuk di gambar.

Sangat sesuai untuk :

-Kempiskan perut
-Buang angin dalam badan
-Yg bersalin czer sgt digalakkan sebab anda tak bertungku untuk kempiskan perut.

ATURAN MAKAN:
Ambil 2 biji pagi dan 2 biji malam. Selepas makan. (Bergantung kepada ketahanan dan keperluan badan)
Diamalkan setiap hari secara berterusan untuk kempiskan perut.

Hasilnya:
Badan akan ringan dan angin akan keluar dan akan mengempiskan perut

(Sesuai utk wanita dan lelaki)

Boleh pergi ke account Facebook saya untuk banyak lagi petua dan ilmu kewanitaan.

Kredit : ida zamri


“Bahagialah Dengan Pasangan, Anak Cucu.” Wanita Ini Kongsi Nasihat Buat Yang Bakal Atau Sudah Memasuki Usia 50 Tahun!

Bagi sesetengah orang, umur mungkin sekadar angka. Namun realitinya, angka tersebut saban tahun berubah dan bertambah. Seiring dengan pertambahan tersebut, kena ada perubahan dalam diri. Nak nak lagi apabila sudah memasuki separuh abad.

Mencecah usia 50 tahun, anda akan memasuki fasa usia tua atau warga emas. Berada pada separuh abad, mungkin juga tahap saki baki usia maka setiap waktu dalam fasa ini seharusnya digunakan dengan bermanfaat.

Yang dah 50 tahun tu mula-mulalah berlatih. Yang dah hampir 50 tahun boleh bersedia. Yang lambat lagi nak ke umur 50 tahun boleh kongsi dan bantu mak ayah jika masih ada.

Berikut adalah beberapa nasihat berguna daripada Profesor Dr. Harlina Siraj untuk yang bakal atau sudah memasuki usia 50 tahun. Bukan tentang kesihatan tapi hidup secara keseluruhannya.

1. Masa mengumpul harta sudah habis.

Fokus sekarang untuk gembirakan orang lain. Sekarang bukan masa untuk cari harta saja.

2. Jangan tinggalkan apa-apa untuk anak-anak.

Mereka perlu usaha dan cari sendiri . Rancang bagaimana belanjakan duit simpanan. Anda patut gembira kan hidup anda dan ganti apa yang tak dapat buat sebelum ini. Kalau mampu pergilah melancong.

Jangan tinggalkan apa-apa kepada anak-anak yang boleh buatkan anak-anak bergaduh. Dengan meninggalkan sesuatu akan bawa masalah bila anda sudah tiada nanti.

3. Buat kerja jangan bertangguh

Lakukan pada saat ini dan sekarang, bukan semalam dan esok. Hanya hari ini sahaja yang anda boleh kawal. Semalam telah pergi dan esok mungkin takkan berlaku.

4. Didiklah anak cucu dengan agama

Bergembira dengan cucu-cucu (jika ada) tapi jangan jadi “full time baby sitter”. Itu bukan tanggungjawab anda untuk jaga mereka. Jangan rasa bersalah kerana tidak menjaga anak sesiapapun termasuk cucu sendiri.

Tanggung jawab anda adalah terhadap anak-anak anda. Selepas mereka dewasa dan menjadi ibu bapa tugas awak telah tamat. Biarkan anak-anak anda sendiri yang jaga anak-anak mereka.

5. Kalau sakit bersabarlah

Terimalah sakit dan lain-lain kelemahan fizikal. Ia adalah sebahagian daripada proses meningkatnya umur. Bersyukur dengan keupayaan kesihatan yang anda ada.

6. Dunia bukan tempat kamu dapat apa yang kamu hendak

Kenali siapa diri anda dan apa yang anda ada sekarang. Jika anda tidak mendapat apa yang anda mahu, ketahuilah itu semua sudah terlambat.

7. Bersamalah dengan mereka yang ikhlas menyayangi anda

Berbahagialah dengan pasangan anda, anak-cucu dan sahabat-sahabat anda. Merekalah yang betul-betul sayangkan anda, sayang anda seadanya.

8. Berlapang dadalah

Memaafkan dan terima kemaafan. Maafkan diri sendiri dan orang lain. Lapangkan minda dan hati.

9. Segeralah membina akhirat anda.

Berkawanlah dengan kematian. Ia kitaran semula jadi dalam kehidupan. Jangan takut akan ia. Kematian ialah permulaan hidup yg lebih baik. Jadi bersedialah! Bukan untuk mati tetapi untuk bertemu Yang Maha Esa Allah Swt.

10. Bayangkanlah kegembiraan hidup di syurga yang kekal.

Hiduplah dengan aman bersama Yang Maha Esa. Untuk Dialah yang anda ada setelah anda meninggalkan dunia ini.

Petikan:

PROFESSOR DR. HARLINA SHIRAJ.


Tuntutan Hak Bukan Mata Duitan. Peguam Ini Jelaskan Sebab Isteri Kena Tahu Hak Setelah Pemergian Suami

Ajal maut adalah rahsia Allah yang mustahil diketahui mana-mana makhluk. Jika sudah tersurat suami pergi dahulu, isteri perlu tabah mengharungi kehidupan seterusnya. Memang sedih, tetapi jangan lupa hak-hak anda sebagai isteri terutama harta peninggalan arwah suami. Tuntutan hak bukan bermakna anda mata duitan, tetapi demi anak-anak sebagai waris.

Memang ada isteri yang kematian suami tidak mengetahui hak-haknya sehingga hidup susah sedangkan ada harta arwah untuk anak-anak. Paling menyedihkan isteri itu pula surirumahtangga.

______________________________________________________________

Wanita.. ketahuilah hak anda!

Jangan sampai ditendang ke sana sini umpama bola gara-gara tidak tahu prosedur yang betul menuntut harta pusaka suami yang dah meninggal. Jangan sampai maruah anda dipijak hanya kerana anda tak tahu nak membela dan mempertahankan hak anda sendiri!
.
Saya membelek senarai dokumen yang diserahkan seorang wanita yang baru setahun kematian suami. Saya perasan macam ada sesuatu yang tak kena. “Kamu dah uruskan insurans, akaun bank dan kereta ni semua?”
.
“Sudah puan.. saya sudah uruskan semuanya. Hampir 10 bulan saya uruskan tapi tak selesai-selesai lagi. Sekarang ini rumah pulak nak kena mohon. Urus pusaka memang macam ni ye puan? Saya dah penat..”
.
Saya menggeleng.. rasa terkilan sebab masih ramai wanita yang tak dapat maklumat yang lengkap untuk mengurus harta pusaka dengan betul. “Boleh ceritakan apa urusan yang puan dah buat?” Tanya saya sekadar nak tahu sejauhmana laluan ‘berliku’ yang dah dilaluinya..
.
“Suami ada tinggalkan wang simpanan di bank. Saya pergi ke bank untuk keluarkan duit. Pihak bank suruh saya pergi ke Amanah Raya untuk dapatkan surat Arahan. Saya pergi ke Amanah Raya. Pihak Amanah Raya pula suruh saya ke Mahkamah Syariah untuk mohon sijil faraid. Saya ke Mahkamah Syariah pula untuk mohon sijil faraid. Dah dapat sijil faraid saya hantar ke Amanah Raya. Saya pun dah ke JPJ untuk urusan yang sama. Dalam surat JPJ ada minta beberapa dokumen dan saya pilih untuk uruskan dengan Amanah Raya sahaja”.
.
Kalau dah berurusan di sana, kenapa baru sekarang puan nak jumpa peguam?
.
“Sebenarnya saya dah tanya ramai orang..kat mana saya nak uruskan harta pusaka ni. Tapi jawapan mereka berbeza-beza. Ada yang suruh saya ke pejabat tanah. Jadi saya ke pejabat tanah daerah. Pejabat tanah daerah suruh saya buat carian persendirian tanah tu di pejabat tanah negeri pula (sebab hakmilik tanah adalah HS.(D)). Saya dah buat carian dan pergi semula ke pejabat tanah daerah. Pejabat tanah daerah dah bagi saya borang permohonan pusaka..”
.
Kemudian? Kenapa tak teruskan permohonan? Tanya saya semakin tak sabar..
.
“Puan.. anak saya masih kecil. Suami cuma tinggalkan rumah ini sahaja untuk saya. Mak ayah mertua dah dapat pampasan insurans suami. Tak ada cara ke macamana saya boleh dapatkan rumah ini untuk saya dan anak? Sebab mak ayah mertua dah pernah bagitau.. rumah yang saya duduk ni atas nama anak mereka… “
.
Tak sempat habiskan ayat dia dah keluarkan sapu tangan dari dalam beg tangannya. Merambu air matanya. Mungkin dah lama sangat dipendam apa yang terbuku di hati.. usianya masih muda tetapi wajahnya jelas menggambarkan raut keletihan.. saya yang mendengar cerita pun dapat rasakan betapa letihnya dia mengurus semua seorang diri.
.
“… jadi mereka pun nak tuntut juga hak mereka atas rumah tu. Mak ayah mertua saya bukan orang susah puan. Mereka orang berada. Tapi sejak arwah hidup memang mak ayah mertua dan adik-beradik suami tak suka kami sebab kami bukan orang senang. Dia tak pernah pelawa cucu dia sendiri makan di rumah dia puan. Bila suami meninggal, dia dulu yang tuntut insurans suami. Tak bagi pun kat anak saya. Duit tu saya tak kisah sangat. Saya hanya nak rumah ini sahaja untuk tempat berteduh saya dan anak..”
.
Baru saya faham kenapa dia tak teruskan permohonan sendiri. Beliau rasa tak selamat untuk teruskan kerana ada isu yang beliau tak tau jalan penyelesaiannya.
.
“Puan tau tak, sebenarnya puan tak perlu pergi semua tempat tu. Jika arwah suami ada tinggalkan rumah atau tanah, puan sebenarnya hanya perlu mohon terus di unit pusaka kecil di pejabat tanah sahaja. Perintah dari pejabat pusaka tu nanti boleh digunakan untuk keluarkan duit di bank dan tukar nama kereta di JPJ dan juga untuk tukar nama pemilik rumah dalam geran. Jimat masa dan tenaga. Tak perlu mohon faraid pun sebab di pejabat pusaka tu dah ada pegawai yang mahir kirakan faraid”.
.
Terkejut dia dengar saya bagitau macam tu. “Patutlah saya rasa macam orang bodoh je puan. Tak ada siapa pun yang bagi maklumat macam tu. Suruh ke sana saya ke sana. Suruh ke sini saya ke sini. Kadang rasa macam bola kena tendang ke sana sini. Dahlah keluarga mertua langsung tak ambil kisah.. sekarang apa perlu saya buat puan?“ ada harapan dalam nada suaranya.


Jaga Wajah Bukan Je Perlu Pilih Produk Sesuai Dengan Kulit, Tapi 5 Peraturan Asas Ni Perlu Tahu!

Berkongsi tip penjagaan asas kulit wajah, selain memerlukan kita bijak memilih produk yang sesuai dengan kulit, rupa-rupanya ada peraturan yang harus diikuti. Ini sebagai mana yang di kongsikan di akuan fb Syahira Farzana telah menyenaraikan 5 peraturan asas yang perlu difahami. Jom semak agar memberi manfaat untuk semua.

Nak jaga kulit bukan semata mata kena pilih produk yang sesuai dengan kulit tapi rutin harian yang basic pun kena betul.

Basic rules in skincare:

1. JANGAN JANGAN JANGAN cuci muka guna cleanser lebih dari 2 kali  sehari. Cukup lah pagi/tengahari sekali, malam sekali. Time solat, time nak refresh kulit ke apa, just cuci guna micellar/cleansing water.

2. Sedia kan satu towel khas untuk muka sahaja. Tak pun guna facial tissue. Dap dap saja time nak kering kan muka tu. Jangan sental atau gosok pula. Kedut kulit korang!

3. Scrub tak boleh pakai hari hari. Tak kesah lah apa jenis scrub pun. Maximum 3 kali seminggu, itu pun untuk very oily skin boleh lah. Dry skin scrub sekali seminggu cukup dah. Kalau exfoliating/peeling gel atau chemical exfoliant lain lah cerita.

4. Lepas cuci muka kalau boleh terus buat skincare routine. Kenapa? Sebab nak lock in hydration. Boleh rasa eh beza sebab bila terus je buat skincare routine right after cuci muka produk rasa macam lebih senang absorb to skin.

5. Jangan selalu sangat cuci muka guna air suam sebab boleh mengeringkan kulit. Guna air paip biasa pun okay dah kott. Kalau kaya sikit, guna filtered water lagi bagus.


Bila Isteri Tenang & Bahagia, Mudah Je Urusan Rumah Tangga, Suami & Anak-Anak

Isteri diibaratkan seperti permaisuri dalam sebuah rumah tangga. Walaupun menjadi orang kedua penting dalam rumah selepas suami atau ketua keluarga, tetapi tanggungjawab isteri sebagai ketua yang menguruskan segala hal rumah tangga usah dipertikaikan.

Dengan kata lain kalau isteri mogok sehari tak nak buat urusan rumah tangga, habislah berkecah rumah dan terpaksalah suami beli makanan dari kedai.

Justeru sebagai suami, anda kenalah faham bagaimana ‘dahsyatnya’ otak isteri hendak merancang, menyusun dan melaksanakan segala urusan rumah tangga dan anak-anak dengan lancar setiap hari.

Isteri tak minta diberikan emas berlian sebagai penghargaan tetapi kalau suami hadiahkan isteri terima sahaja.

Sebenarnya isteri lebih menghargai sekiranya suami memahami keperluan isteri yang sesekali mahukan masa bersendirian seketika atau lebih popular zaman sekarang orang sebut me time.

Perkongsian daripada penulis keibubapaan popular di sosial media, Dr Taufiq Razif mengenai bagaimana perkara yang simple mampu membuatkan isterinya senyum sampai ke telinga wajar direnung-renungkan bersama oleh para suami.

Baru ni kami kebetulan lalu sebelah kedai Eco. Tiba-tiba dia menonong je masuk ke kedai Eco. Macam budak kecik yang laju je meluncur ke depan kalau mak ayah tak pimpin dia punya tangan.

Saya perhati je mimik muka dia bila masuk ke ke situ. Ceria lain macam! Padahal shopping dekat Eco je pun. Tapi dia punya suka tu lain macam.

Sebenarnya dia bukan tengok harga sangat. Dia cuma nak ‘break the routine’ je
Perempuan ni kita kena faham, rutin harian dia banyak berputar di anak, ampaian, singki dan rumah.

Kadang benda tu buatkan dia naik jemu. Rasa macam mati akal nak buat apa padahal kerja berlambak lagi nak kena buat.

Tu tanda dia dah mula tepu la tu. Jadi caranya adalah bawak je isteri pergi shopping ke jalan jalan taman bunga ke pergi zoo ke pergi pantai ke.

Tak perlu bagi alasan benda tu semua menghabiskan duit. Ingat, jaga suasana hati isteri ni adalah tanggungjawab seorang suami juga. Tu yang ramai tak tahu

InsyaAllah bila isteri makin tenang dan bahagia dia akan makin mudah untuk bahagiakan suami dan anak anaknya.

Percayalah, masa tu tak payah dan nak suruh itu suruh ini, depa sendiri yang akan buat yang terbaik untuk pasangannya!

Menjengah ke ruangan komen, hampir majoriti yang meninggalkan komen di kalangan kaum wanita yang sudah bergelar ibu. Rata-rata bersetuju dengan perkongsian Dr Taufiq.

Ternyata terapi menghilangkan stres paling mudah bagi mereka adalah berjalan-jalan ke kedai-kedai serbaneka, supermarket, shopping mall walaupun tanpa perlu membeli apa-apa.

Jom join webinar Aku Tak Serik Bersalin. PERCUMA sahaja!


Suami Tak Romantik Tak Pe, Asalkan Sanggup Penat Lelah Untuk Bahagiakan Keluarga Hidup Lebih Selesa.

Memiliki suami yang romantik menjadi idaman semua wanita. Siapa yang tal gembira apabila ada aje kejutam buat isteri. Malah sikap suami yang suka merenung isteri membuatkan dirinya dihargai.

Namun, semua itu bukan ukuran rumahtangga tidak bahagia jika suami tidak suka bersikap romantik. Malah suami begini sanggup berkorban apa sahaja untuk isteri dan keluarga agar bahagia. Sanggup berkorban diri, penat lelah untuk mencari rezeki lebih buat keluarga agar hidup lebih selesa.

Sebagaimana perkongsian ini.

Dak-dak jaman now duk up pasal suami Mira Filzah duk tenung muka dia sepanjang waktu tu ramainya aku tengok belum kahwin.

Mungkin banyak tengok drama korea barangkali.

Sedangkan aku rasa depa tak tau makna sebenar romantik. Nanti dah kahwin baru tau. Walaupun suami kau tak pernah tenung muka kau selalu-selalu, tapi….

1. Dia rajin tolong basuh baju, tolong angkat baju, tolong sapu, tolong basuh pinggan dan apa saja yang kau mahu tanpa perlu kau ulang suruh bertalu-talu.

2. Bagi duit belanja tiap-tiap bulan suruh beli lauk pauk supaya kau senang nak masak. Tapi tak kisah pun bila kau order Grab Food atau pun ajak kawan tu yang baru balik kerja pergi makan pulak kat kedai mamak.

3. Dia sabar je melayan segala karenah birokrasi dan isu politik dalam keluarga kau yang penuh suka duka, hanya sebab tak mahu kau bersendiri menahan luka dan rasa kecewa.

4. Dia boleh je ikut cakap kau nak ke sini ke sana, melayan kehendak masuk kedai emas lah, kedai kain lah, kedai handbag lah, ke mana lah, sebab dia tahu itu kiranya cara kau melepas lelah.

5. Dia kadang tak beli apa pun untuk diri sendiri, pakai barang buruk, pakai benda lama, sebab dia rasa seronok dapat berkorban duit beli kan kau barang berjenama.

6. Dia tak pernah soal kalau kau minta order barang kat Shoppee tanpa nak kata barang tu ada lagi, barang ni tak pakai lagi, sebab dia tak suka tengok muka kau muncung macam itik serati.

7. Dia sanggup buat 2-3 kerja, kadang rehat pun tak tentu masa sebab dia tak kisah susahkan diri dia janji boleh bina hidup yang senang untuk kau sekeluarga.

8. Dia sanggup naik motor preh…preh buruk dia pergi kerja berpanas berhujan. Tapi bagi kau naik kereta yang dia bayar bulan-bulan, asal saja terjamin kau punya keselamatan.

9. Dia tak kisah dulu kau saiz XS masa mula berkenalan, sekarang dah nak dekat XXL pun dia tak komen sembarangan sebab taknak kau nanti rasa sedih terluka perasaan.

10. Dia rela je telan segala benda yang kau masak, tak pernah kata tak sedap tak pernah kata taknak, sebab nak jaga emosi halus kau dari tiba-tiba tersentak.

11. Dia boleh tolong tengok dan urus anak bila kau minta nak rehat sejenak, sebab dia tahu urusan rumah tangga ni bukan hanya terletak di atas kau punya pundak.

Lagi satu…

Yang ditenung tu Mira Filzah dik. Mira dik. Filzah dik. Mira Filzah. Mira Filzah.

Kredit: Siti Suryani Yaakop


Bila Anak Tunjukkan  Cara Betul Simpan Telur, Ni Reaksi Ibunya & Boleh Follow Kalau Belum Tahu!

Bab menyimpan telur yang betul, memang kita dengar macam-macam pendapat.

Ada kata memadai simpan di dalam suhu bilik tanpa dimasukkan  dalam peti sejuk. Ada orang cakap, telur perlu dicuci dahulu sebelum disimpan malah ada pula kata kalau hendak dimasak barulah boleh dicuci untuk pastikan telur tidak rosak.

Berkongsi kisah tentang menyimpan telur untuk pastikan telur kekal elok dan selamat dimakan, ibu ini berkongsi kisah mengenai teguran daripada anak-anak berkaitan hal tersebut.

Nak tahu lanjut apa kisahnya itu, jom baca!

“Bonda, selama ni cara bonda simpan telur salah.” Kata anak yang sulong. Dalam masa sama, adik-adik yang lain bertingkah suara mengiakan kata si abang.

“Yeke? Apa yang salahnya?“ Mencari kepastian daripada kata anak-anak.

“Dalam buku Teroka Sains 1 kata, bahagian luar telur ada salutan lapisan pelindung. Lapisan tu yang jaga telur daripada rosak.“ Sambil menunjuk helaian muka surat yang menerangkan tentang telur.

“Bonda tak boleh basuh telur lepas beli. Nak masak nanti baru basuh.” Bersungguh-sungguh anak kongsi ilmu baru.

Takkan nak simpan telur dalam peti ais tak basuh, yakks. Tapi kalau basuh akan jadi sebab pori-pori telur terbuka. Sekaligus terdedah kepada jangkitan bakteria dalam tempoh penyimpanan.

Lepas dah tahu tak boleh basuh telur untuk simpan, kita cari bekas yang kemas bertutup supaya boleh simpan elok-elok tanpa bercampur dengan makanan lain dalam peti ais.

Bekas telur ni beli dekat shopee. Susun telur tanpa basuh dalam bekas. Tutup rapat-rapat.

Masukkan dalam peti sejuk.

Kenapa tak guna tray telur dekat pintu peti sejuk tu je?

Sebab pintu peti sejuk bukan tempat yang betul untuk simpan telur. Dekat bahagian pintu, suhu tak stabil. Bila tutup pintu sejuk, bila buka pintu telur terdedah kepada suhu panas luar. Sejuk, panas, sejuk, panas akan mengganggu keseimbangan telur.

Oleh itu, simpan telur dalam bekas bertutup untuk menjamin kebersihan peti ais. Dalam masa yang sama, nak masak baru basuh bagi mengelakkan jangkitan bakteria ’Salmonella’ .

Review sikit bekas telur ni, untuk telur size C memang cantik ngam-ngam dia terletak. Cuma kalau telur size A macam anak 3 orang naik myvi gitew. Namun masih muat.


“Tiga Generasi Tunggu Anak Lelaki.”  Alif Satar Kongsi Cerita, Kelahiran Anak Bongsunya Ditunggu Ramai Sejak Sekian Lama

Sekian lama menantikan kehadiran anak lelaki, akhirnya kini doa Alif Satar dan isteri dimakbulkan. Kelahiran Muhammad ‘Ali pada 19 September melengkapi rumah tangga dan ikatan perkahwinan pasangan ini.

Bukan itu sahaja, rupa-rupanya ada kisah lain disebalik kelahiran tersebut. Selain cahaya mata yang dinanti-nantikan Alif dan isteri, Lebih manis lagi, ‘Ali merupakan bayi lelaki pertama dalam keluarga.

Kata Alif, sepanjang tiga generasi kebanyakan ahli keluarga sebelah ibunya terdiri daripada saudara-mara perempuan melainkan Alif sendiri.

“Dalam generasi ketiga dia menjadi anak lelaki pertama. Adik beradik ibu saya semuanya perempuan dan sepupu saya juga semua perempuan.

“Manakala, adik-beradik saya juga semua perempuan, sama juga anak saudara saya. Saya satu-satunya anak lelaki.

“Jadi, kelahiran Muhammad ‘Ali menjadi anak cahaya mata lelaki yang ditunggu-tunggu ramai sejak sekian lama,” kongsi Alif.

Berkongsi semula detik kelahiran anak lelaki pertamanya, cerita Alif dia hampir terlupa dengan hari jadinya yang jatuh pada tarikh sama dengan waktu kelahiran ‘Ali.

“Alhamdulillah anak lelaki saya memberikan satu kegembiraan yang berbeza dalam keluarga kami kerana dia lahir sama dengan tarikh hari jadi saya.

“Pada hari itu saya sudah tak fikir apa selain melihat isteri saya bertarung nyawa dan menantikan anak saya dilahirkan.

“Tepat pukul 11.21 malam, ‘Ali dilahirkan secara normal namun dimasukkan dalam Unit Rawatan Rapi selama lima hari kerana demam kuning,” ujarnya.

Alif dan isteri Sha Dila Halid mendirikan rumah tangga pada September 2014 dan dikurniakan cahaya mata perempuan Alisha Anugerah, 4, dan Ariana Mecca, 2 tahun.


Cari Bahagia & Anak Lebih Dengar Kata,  Jangan Abaikan 3 Doa Yang Dikongsikan Ustaz Ebit Lew Ini!

Semua orang inginkan kebahagiaan dalam hidup yang singkat ini. Memilih untuk hidup aman damai dengan penuh kesederhaan dan bahagia bersama keluarga dan anak-anak adalah impian setiap manusia. Namun bahagia bagaimana yang kita impikan?

Menurut Ustaz Ebit Lew, bahagia tak datang dengan sendirinya jika kita sendiri tak berusaha untuk mencarinya. Cari bahagia kita bersama pasangan anda anak-anak. Tiga doa yang dikongsikan Ustaz Ebit Lew ini wajar kita amalkan.

“Untuk bahagia kena berjuang, berkorban dan berusaha. Ia bukannya boleh datang sekelip mata atau telan apa-apa pil bahagia. Tapi kena berusaha membawa ahli keluarga dekat dengan Allah. Bila dekat dengan Allah dan dalam hati ada iman, Insya-Allah semuanya dipermudahkan.

Suami dan isteri saling sayang-menyayang, anak-anak tak degil sebab masing-masing tahu jika buat baik Allah akan lebih sayang kerana sayang yang kita mahu itu semuanya kurniaan daripada Allah jua.

Makanya, bawalah ahli keluarga datang ke majlis ilmu, mendengar cerita kehidupan akhirat, cerita kehidupan Rasulullah s.a.w. Kita tak akan dapat bahagia bila tak bawa ahli keluarga kepada sunnah Nabi.

Amal 3 doa ini untuk bahagia:

1. Surah al-Furqan ayat 74
Amalkan doa ini selalu. Jangan tinggalkan ia. Ini adalah rahsia bahagia dalam kehidupan. Ia adalah doa paling mujarab untuk kebahagiaan dalam keluarga. Ia umpama kemuncak bahagia. Allah yang ajarkan manusia doa ini dalam al-Quran.

Maksud ayat ini: “Ya Allah anugerahkan kami pasangan yang menyejukkan mata dan beri keturuan zuriat yang dapat memimpin pada kebaikan.”

Allah yang beri rasa sayang dan cinta pada pasangan. Bila tengok rasa tenang dan bahagia walaupun tak banyak duit dan tak cantik atau handsome.

Keluarga bahagia adalah impian untuk pimpin tangan pasangan dan anak-anak masuk ke syurga Allah. Bawa mereka dekat pada Allah SWT. Syarat bahagia sebuah keluarga yang Allah dah tetapkan iaitu mengurniakan kita wajah pasangan yang menyejukkan mata dan pimpin ke syurga.

Bila kita pimpin pasangan dan anak-anak dekat dengan Allah mereka juga akan bahagia. Kalau kita nak bahagiakan anak-anak bukan bila mereka sedih kita bagi mainan, kita bagi gajet, kita bawa jalan-jalan. Kita sepatutnya bimbing anak-anak dekat dengan Allah SWT dan Nabi SAW.

2. Surah Ibrahim ayat 40

Macam mana nak suruh anak-anak mudah solat? Amalkan doa ini Insya-Allah anak-anak akan mudah solat, solat awal bahkan bersolat sunat juga.

Rab-bij ‘al-ni muqimas salati, wamin dhur-riy-yati, rabbana wata qabbal du-a’ i

Maksud ayat ini: “Ya Allah jadikan aku orang yang mendirikan solat dan zuriat keturunan aku orang yang menjaga solat.”

Tujuan hidup kita adalah untuk mendapat reda Allah. Oleh itu kita kena dekatkan diri pada Allah. Doa pada Allah supaya kita dan zuriat keturunan jadi orang yang menjaga solat. Orang yang menjaga solat adalah orang yang dekat pada Allah. Ahli solat tidak akan mudah marah-marah, tak suka maki hamun, tidak mengeluh dalam hidup, tenang dalam hidup, tak cepat melatah, lidah jadi baik, tak menyakitkan hati orang lain.

Ahli solat akan sentiasa cakap baik, tak menyakitkan hati orang. Kalau anak kita suka anak cakap kasar dan tak reti nak cakap lembut sebenarnya ia bermula dengan diri kita sendiri.

Bila kita adalah orang ahli solat maka secara tak langsung kita juga orang yang sangat menjaga lidah dan tak cakap kasar pada pasangan dan anak-anak. Ibu ayah jangan terlalu kasar dan keras pada anak-anak 24 jam. Bertegas pada mereka itu perlu tapi jangan sampai anak-anak jadi tak suka dan takut pada kita.

Semakin anak-anak membesar mereka dahagakan kasih sayang dan pelukan ciuman dari ibu ayah. Oleh itu janganlah asyik tengok handphone 24 jam bila di rumah sampai lupa nak tengok dan peluk cium suami/isteri dan anak-anak.

Dalam hidup ini kita kena menghargai apa yang kita ada. Kadang-kala kita kurang mempunyai hati yang bersyukur dan menghargai apa yang ada pada kita.

Nabi s.a.w bersabda orang yang paling baik adalah orang yang paling baik terhadap ahli keluarganya. Bila kita syukur, Allah sayang kita. Bangunkan keluarga dengan kasih sayang dan peluk cium anak-anak setiap masa.

3. Surah al-Ahqaf ayat 15

Satu orang tanya pada Talhah r.a apa nak buat bila anak dia degil. Talhah r.a cakap baca surah al-Ahqaf ayat 15.

Maksud ayat ini: “Ya Tuhanku, tunjukkanlah aku jalan untuk mensyukuri nikmat Engkau yang telah Engkau berikan kepadaku dan kepada ibu bapaku dan supaya aku dapat berbuat amal yang soleh yang engkau redhai; berilah kebaikan kepadaku dengan (memberi kebaikan) kepada anak cucuku. Sesungguhnya aku bertaubat kepada Engkau dan sesungguhnya aku termasuk orang-orang muslim.”

Saidina Ali r.a berkata ini doa yang diamalkan oleh Saidini Abu Bakar As-Siddiq ketika umur 40 tahun dan Allah bagi semua ahli keluarganya memeluk Islam.

Sebarkanlah Ilmu Walaupun Sebesar Zarah..


Tanam Lada Solok Nak Berbuah Lebat, Ada Tipnya!

Seronoknya tengok orang lain tanam lada solok menjadi, lebat buahnya. Untuk yang nak  tahu apa rahsia dan tipnya, ini dikongsikan oleh Encik Azuan Abdullah.

Ini cara saya tanam lada solok tepi rumah!

1. Tanam dalam tong cat terpakai.

2. Tanam satu tong satu pokok.

3. Guna tanah campuran sebagai media tanaman.

4. Tanam masa anak pokok umur 60 hari lepas semai.

“Hari ini genap 1 minggu ditanam. Dah ada cabang Y dan putik bunga. Pagi tadi kali ke 2 siram dengan baja subur. 1 pokok 1 liter. 2 kali seminggu sembur dengan kawalan organik.Hari Selasa ni dah boleh siram dengan baja buah.” Azuan Abdullah.

*Tips Kenapa Saya Suka Guna Tanah Campuran*

1. Boleh jimatkan air sebab siram pagi dan petang je. Jika tak ingat siram 1 hari pun pokok masih ok.

2. Jimat baja sebab siram 2 kali seminggu je dengan baja subur atau buah.

3. Pokok naik tegak dan susah nak tumbang.

Nisbah tanah campuran saya

3 bahagian tanah
1 bahagian pasir sungai
1 bahagian bokashi @ kompos.

p/s : Tong cat boleh diganti dengan pasu, polibag atau apa – apa bahan terpakai. Guna yang kapasiti 15 liter ye untuk senang nak jaga.


Tiga Bahan Ni Bantu Perangkap Lipas Dalam Kereta.  Cukup Mudah, Begini Caranya!

Melihat kelibatnya di dalam kereta pasti menimbulkan rasa kurang senang. Semuanya gara-gara kotoran daripada sisa makanan, serdak biskut atau kek yang dimakan oleh anak anda di dalam kereta.
Keadaan sebegini memang tidak dapat dielakkan dan sudah tentu ia menarik perhatian makhluk yang tidak diundang iaitu lipas. Kalau sudah melihat kehadiran dalam kereta kena pantas mencari cara untuk menghapuskannya kerana binatang ini cukup cepat membiak. Sedari tak sedar dari seekor mungkin sudah ada satu koloni di dalam kereta anda.

Kalau cara semburan masih tidak berkesan untuk membasmi lipas, Jom cuba petua daripada seorang pengguna Facebook Cik Zati ini. Mana tahu boleh membantu mengatasi masalah anda.
Bahan-bahan

Bekas kosong

Minyak masak terpakai

Marjerin.

Susu pekat

Caranya:

1. Campurkan semua bahan ke dalam bekas kosong.

2. Letakkan di bahagian tempat letak kaki atau mana-mana ruang dalam kereta.

3. Tinggalkan semalaman dan lihatlah hasilnya keesokan harinya.

4. Susu dan marjerin akan menarik lipas datang sekali gus terperangkap dalam minyak.
Selamat mencuba!


“Merancang Keluarga Bukan Sekat Rezeki.” Doktor Ini Jelaskan Suami Perlu Faham Lebih-Lebih Lagi Jika Boleh Mudaratkan Isteri!

Belum pun hilang trauma ketika melahirkan anak, sudah ada pertanyaan bila pula nak tambah yang baru. Itu antara persoalan yang diajukan buat kaum ibu-ibu.

Sebagai ibu yang baru melahirkan anak, sangat penting  dalam merancang jarak kehamilan anak seterusnya. Lebih-lebih lagi jika proses bersalin dilakukan secara pembedahan. Dalam hal ini, yang paling utama jangan abaikan fizikal dan emosi ibu-ibu.

Ini kerana badan perlukan rehat, kesihatan dan luka dalaman perlu dipulihkan terlebih dahulu, sebelum bersedia untuk melalui proses kehamilan dan bersalin sekali lagi.

Pelbagai kaedah boleh dicuba bagi merancang kehamilan seperti pengambilan pil perancang keluarga, susuk implant berhormon, suntikan cegah kehamilan, penggunaan kondom mahupun rancang secara sendiri (Natural method).

Perkongsian Dr Farhanah Ibrahim, Pegawai Perubatan dari klinik ibu dan anak  berkongsi kisah mengenai penerimaan yang berbeza oleh pasangan suami isteri tatkala diberitahu mengenai berita kehamilan. Sang suami cukup teruja, manakala isteri pula seolah-olah keliru.

Rupanya ini kandungan ketiga, anak pertama baru berusia 3 tahun. Anak kedua baru beberapa bulan, masih menyusu badan.

Ikuti kisah pasangan ini dan juga tip dikongsikan oleh Dr Farhanah terutama untuk kaum bapa dalam memahami bab merancang keluarga.

Satu hari, sorang wanita datang klinik, katanya nak confirmkan pregnancy.
UPT dah buat, positive. Dia mai nak scan ja.

Masa dia masuk bilik, kakhana terkejut tengok seorang wanita yang pucat lesi, lemah tak bermaya. Mungkin dia mabuk teruk, kesiannya.???

Dia datang ditemani suami. So suweet.

Lepas kakhana scan, tahniah!
Kandungan dah nak masuk 9 minggu!

Tapi kakhana pelik, takda senyuman di wajahnya.
Infact, dia nampak very unhappy.

Rupanya ini kandungan ketiga, anak pertama baru ~3 tahun. Anak kedua baru beberapa bulan, masih menyusu badan.

Si isteri terjelepuk lesu atas kerusi. Nampak riak kepenatan yang jelas di wajah.

Suami pulak bersorak gembira “Kami kawen baruuu nak masuk 4 tahun Dr, anak dah nak masuk 3! Alhamdulillah, rezeki.”

Kakhana senyum, “Alhamdulillah. Lepas ni bolehlah bagi isteri rehat sekejap ya encik.”
Ada nada serius dalam gurauan.

Suami jawab “Eh, dia ni ibu cemerlang Dr, semua dia boleh buat. Mengasuh anak 2 orang tu pun dia yang buat sorang. Saya selalu takda Dr, outstation”.

Bangga betul suami dengan isterinya.
Alhamdulillah, pujian melambung untuk isteri mithali.

Si suami kerja menjaga keselamatan negara.
Jarang-jarang ada di rumah.

Kakhana pandang isteri, ada jelingan di hujung mata.
Dari helaan nafasnya, kakhana tau perasaan si isteri bercampur baur. Paham sangat feeling tu.

Kakhana tanya, “Puan OK?”

Isteri just jawab, “Entahlah Dr, macam tak bersedia. Anak semua kecik-kecik lagi”

(Tak sikit isteri yang mai klinik nak minta gugurkan kandungan sebab terlalu penat emosi, letih jasmani, lelah rohani, tak bersedia nak menanggung jerit perih mengandung lagi)…

Kakhana pun pujuk, “Lepas yang ketiga ni, mungkin boleh ambik perancang. Kasi badan rehat sikit. Nanti bincanglah dengan suami”

Isteri nampak berminat. Kakhana pun terangkan satu persatu.
Walaupun dia baru disahkan mengandung tak lepas pun lagi trimester pertama, tapi kes-kes tertentu kakhana akan ambik masa cerita pasal perancang keluarga di peringkat awal. Akhirnya dia hampir setuju dengan method IUCD.

Tapi suami pula tak sokong.

“Eh tak perlulah Dr. Isteri saya ni OK je Dr. Selama ni pun tak rancang, OK je dia. Nak masuk-masuk alat ni tak bahaya ke? Saya rasa tak perlu perancang la Dr. Sayang steady je, kan sayang?”

Eh eh eh.

Abam polis tak boleh ke baca bahasa badan dan riak wajah sang isteri. Aduhaiii janganlah syok sendiri abam…?
#tepukdahi

Dalam merancang keluarga, mengasuh dan mendidik anak-anak, suami isteri perlu work as a team. Tak boleh salah satu bertepuk sebelah tangan.

Kakhana pernah dapat ibu yang dah 2 kali czer, baby baru 6 bulan dah mengandung. Sebab suami tak izinkan ambil perancang. Kat luar sana ramai isteri dalam keadaan tersepit.

Pendapat peribadi kakhana, dalam kes tertentu yang kandungan boleh mengancam nyawa isteri, ambiklah perancang walaupun TANPA IZIN SUAMI.

Isteri wajib taat pada perkara yang tak bertentangan dengan agama. Bukankah agama tegah meletakkan nyawa dalam bahaya? Kalau mengandung tu boleh membahayakan nyawa si ibu, sedangkan suami tak izinkan ambil perancang, batal tak kewajipan mentaati suami saat itu? Hmmm #sistanyaje
#BiarUstazUstazahVerify

.
BUAT PARA SUAMI MITHALI:

1. MERANCANG KELUARGA #ILMU YANG ANDA PERLU TAHU

Salah satu ilmu yang lelaki WAJIB ambil tahu bila kawin selain bab nafkah, penjagaan anak dan pengurusan rumahtangga, kena masuk sekali kesihatan reproduktif, ilmu asas fisiologi kehamilan dan penyusuan, dan tambah jugak ilmu perancang keluarga dari sudut sains dan islam.

Nak kawin bukannya kena pandai syahadah, baca fatihah dan terer jadi imam je. Ilmu biologi pun penting jugak bang.

.
2. MERANCANG KELUARGA PERLU #KERJASAMA KEDUA-DUA PASANGAN SUAMI ISTERI

Ada kes ibu berisiko tinggi tak nak ambil perancang sebab suami tak bagi, nak rancang sendiri. Tapi pihak suami tak boleh konsisten dan tak mampu beri kerjasama, asyik terbabas dek nak puaskan nafsu sendiri.

Yang menanggungnya isteri juga. Dari mabuk muntah dah macam mayat hidup, letih mengandung dengan segala risiko yang mengancam nyawa, sakit bersalin, cucuk spinal nak operate, kena jahit berlapis-lapis, pastu baby meragam dalam pantang, lelah menyusu lagi. Tu belum masuk nak mengasuh anak-anak kecik lain yang juga dahagakan perhatian.

Tak mustahil, ni boleh jadi punca isteri gila meroyan dan murung lepas bersalin (Postpartum Depression).?

Parenthood itu pengalaman indah, tapi ianya tidak mudah. Satu perjalanan yang memerlukan kekuatan fizikal, mental, emosi dan rohani yang kuat. Support suami juga sangat penting. Biarlah setiap kandungan itu benar-benar planned and wanted pregnancy.

.
3. MERANCANG KELUARGA BUKAN BERERTI #MENYEKAT REZEKI

Tolong perbetulkan konsep ni. Yes betul, anak itu rezeki. Tapi merancang dan menjarakkan kehamilan tak bermaksud TOLAK REZEKI Allah. Rezeki perlu kita urus sebaiknya.

Macam duit, duit pun rezeki. Tapi kita boleh plan berapa RM nak sedekah, berapa RM nak bagi kat isteri, mak ayah, berapa RM nak masuk simpanan sendiri dan anak-anak, etc etc. Bukannya dapat duit habis berjoli sebab “duit kan rezeki”.

Sama juga, merancang dan menjarakkan kehamilan ni satu kaedah mengurus rezeki yang Allah bagi. Anak-anak memang rezeki, tetapi anak-anak pun amanah. Pendidikan, kesihatan, makan minum, didikan agama, semua tu nanti Allah akan persoal kat akhirat. Jangan lupa juga, kesihatan diri pun amanah. Sebaiknya ukurlah kesihatan, kemampuan, kesediaan diri sebelum mengandung lagi.

.
4. MERANCANG KELUARGA BUKAN #MEMBUNUH

Lagi satu, ada juga yang takut berdosa sebab anggap kaedah perancang keluarga ibarat membunuh janin. Tidak tuan-tuan dan puan-puan. Merancang ni kita mengelakkan persenyawaan dan mencegah kehamilan, bukannya menggugurkan kandungan. Janin tak terbentuk pun lagi, jadi tak timbul isu membunuh di sini.

.
5. MERANCANG KELUARGA TIDAK BERTENTANGAN DENGAN #ISLAM

Kalau kesihatan isteri dah terjejas lepas bersalin, Islam tak larang family planning. Bahkan dalam kes berisiko tinggi, kaedah perancang keluarga sangat dituntut kalau kehamilan tu boleh mengancam nyawa si ibu.

Kehamilan, bersalin, berpantang & menyusukan anak bukan hal kecik. Allah sendiri mengiktiraf pengorbanan wanita dalam beberapa tempat dalam Al-Quran. Kesusahan atas kesusahan, wahnan ‘ala wahnin. Itu yang wanita alami.

Ada satu pasangan, baru kawin lebih kurang 7 tahun, isteri dah megandung anak ke5. Masa nak guna perancang, ramai suami “islamik” yang bagi bermacam dalil untuk melarang. Ada yang anggap ia menolak rezeki dan sebagainya. Masa pasangan ni dah hamil anak ke5 dalam keadaan jarak anak-anak ~setahun sorang, tiba-tiba suami “islamik” tadi mula mencari-cari dalil untuk “menghalalkan” induced abortion (mereka nak gugurkan kandungan) atas alasan tak bersedia dan menjejaskan kesihatan isteri.

Wahai suami, dari awal lagi islam tak melarang kaedah perancang keluarga. Hukum amnya adalah harus.

Berbincanglah & decide sama-sama. Boleh bincang dengan doktor jika ragu.

.
Tak dinafikan, ada juga sahabat kakhana yang memang nak anak ramai 1-2 tahun seorang. Ada yang suami isteri bisnes sendiri, usahawan internet dan mostly duduk di rumah. Suami isteri mengasuh dan didik anak sama-sama, mereka mampu dan mahu. Jika si isteri bukan kategori berisiko tinggi, dipersilakan.

.
Tapi dalam kes kat atas tadi, dalam keadaan suami pun selalu outstation, tugasan rumahtangga semua letak atas bahu isteri sampai dia sangat letih fizikal, letih emosi dan stress, tak salah kalau suami “kasi can” isteri tu “take a break” dulu dua tiga tahun ke. Bagi hak anak menyusu sampai 2 tahun dulu ke.

.
Isteri & anak-anak kan amanah. Bukan je wajib bagi perlindungan, tempat tinggal dan makanan halalan toyyiban, tapi jangan lupa nafkah kasih sayang, didikan agama, ajarkan tentang Allah dan Rasul, jaga solat, ajar al-Quran, dan lain-lain.

Suami janganlah begitu bangga zuriat berderet, “hebat aku dapat ramaikan umat Nabi” tapi tetiba lepas tu semua urusan anak-anak pas kat isteri 100%. Eh?

Takutlah pada Allah. Semua amanah ni akan ditanya satu persatu kat akhirat sana.

Sekadar sharing dan pendapat peribadi dari sudut pandang seorang wanita, seorang isteri, seorang ibu dan seorang doktor. Nasihat terutama untuk diri sendiri.


Anak Demam Kerapkan Mandi Dengan Teknik Ni Agar Cepat Kebah!

Seandainya anak demam, tentu ibu ayah risau dan tak senang duduk dibuatnya. Lebih-lebih lagi bila anak asyik meragam dan merengek.

Nak buat kerja satu apa pun tak jadi, kalau boleh akan diusahakan untuk anak segera sembuh.

Selain diberi makan ubat yang disarankan oleh doktor, ibu jangan lupa untuk kerap memandikan anak dengan cara dan teknik yang dikongsikan ini.

Semoga perkongsian ini memberi manfaat.

JIKA ANAK DEMAM.

Jika anak demam…pastikan anak itu dimandikan 3 kali sehari supaya panasnya keluar. Memang betul pun masa ibu jadi cikgu Sains dulu ada topik kenapa air panas dalam cawan teh akan sejuk dalam beberapa minit? Ini kerana haba panas akan bergerak keluar mencari kawasan sejuk…. samalah dengan suhu badan yang panas tadi.

• Bila selsema …tetap mandikan 3 kali sehari…supaya bila selepas mandi, lendir itu akan mudah keluar. Namun sayangnya ramai ibu2 hari ini ingat jika selsema anak sejuk maka jangan mandikan. Apabila ini berlaku…. anak mudah berkahak sehingga sesak nafas. Ibu cuba praktikkan setiap kali anak ada selsema, alhamdulillah maksimum kene pun 3 hari.

• Batuk….tetap mandikan 3 kali supaya panasnya keluar….dan bila tidur malam, sapukan minyak telon atau minyak yuu yee dibelakang badan anak dalam jam antara 1-3 pagi, insyaALLAH kahaknya cepat beransur baik. Jika minyak terlalu panas, campurkan sedikit dengan minyak kelapa atau minyak zaitun sebelum di urut pada badan anak.

(Tips dari Doktor Fairuz: bila kahak die dah longgar tepuk belakang anak everytime die batuk takpe die muntah lebih baik jadi semua lendir2 tu keluar)

• Waktu mandi yang sesuai untuk anak ialah jam 8 pagi, selepas zohor dan sebelum jam 7 malam. Jika terpaksa mandikan selepas jam 7 malam, mandikan dengan air suam dan sapukan minyak panas selepas mandi supaya chest tidak mudah sejuk dan diserang selsema.

• Biasakan selepas mandi, sapukan minyak panas pada ubun2 anak, belakang telinga, tapak tanga, dada dan belakang dada serta betis dan tapak kaki. Ini membantu melancarkan peredaran darah anak juga secara tidak langsung.

Kalau orang dulu, demam, batuk dan selsema tak bagi mandi….jadi panas tu akan terperap dalam badan dan lama-kelamaan boleh menyumbang kepada keadaan yang lebih teruk.

Zaman dah berubah, bidan pun belajar sains dan teknologi..Even doktor turut pesan, jika anak demam …pasangkan aircond di rumah jika ada supaya suhu sejuk dan rumah tidak berkuap ….

Bagi ibu yang menyusukan anak dengan susuibu, menjadi satu kelebihan dengan kerap menyusukan anak semasa anak dalam fasa tidak sihat supaya anak menjadi lebih bertenaga dan antibodi yang dibekalkan mampu melawan penyakit dengan cepat. Maka buat ibu baru….jangan panik. Banyakkan membaca, pasti luas pengetahuan.

Dah baca tlg share tau…maklumat ni mungkin membantu ibu2 yg lain…

More info like MyRemedy Asia

P/s :
Mandi dia ada cara… Mulakan dari kaki dulu pastu badan jirus dalam 3-4 kali bagi wap panas keluaq last sekali baru ke kepala……

Dah keluaq bilik mandi lap tangan hidung dulu takut air masuk hidungkan kang selsema pula.. inshaAllah akan baik.

Cara ke 2 mandi guna buah lemon.. hiris2 pastu letak dalam tab mandi or baldi..


Tya Arifin ‘Hilang’ Suara, Doktor Nasihat Kurang Bercakap. Bahaya Betul!

Siapa sangka dengan jadual yang padat yang memerlukan setiap hari bercakap, pelakon dan usahawan Tya Arifin mengalami masalah pada pita suaranya.

Masalah yang dialami menyebabkan dia sukar untuk bercakap sehingga terasa sakit pada bahagian tekak sehingga sukar untuk menelan air minuman.

Tidak mahu menjadi lebih serius dia mendapatkan nasihat doktor mengenai keadaaan peti suaranya.

Malah amat terkejut apabila doktor menasihatinya supaya kurangkan bercakap. Malah dia juga mendapatkan beberapa tip penjagaan bagi yang mempunyai masalah itu.

Tya kena puasa bercakap?  Tadi pagi bangun tidur, dah rasa susah nak telan air, tiba tiba tenggorokan/tekak pedih. Jam 8 pagi ada morning booster so Tya kena bercakap, gagahkan juga Tya buat.

Sampai office, ada long meeting jam 10-3 petang, sambung lagi sampai jam 5 . Meeting tak kan pula Tya diam, jadi kena bercakap, walau sikit2. Balik terus ke Klinik dan dapat banyak fakta2 yang Tya nak share dari Doctor.

T : Doc sakit tekak ni karna minum ais ke? Semalam Tya minum ais
Dr : Sebenarnya kalau perbedaan suhu badan, cth tengah panas outdoor, then bam! minum air ais ada es batu.
So jadilah dia terkejut, boleh sebabkan sakit tekak.

( ya betul, semalam Tya macam tu huhu)

T : Doc apa pantang larang ya?
Dr : elakkan makan buah, krn buah ada yg disuntik bhn kimia.
Makan gorengan
Sup rempah. ( sup kaya rempah2 / kari etc) makan sup kosong boleh.

T : jadi makan apa yg ok doc?
Dr : elok makan susu lembu dan roti. Roti tu di rendam susu. No ice!

T : Doc betul ke kalau sakit tekak makan ice cream vanilla?
Dr : sebenarnya kalau lepas buat operate tongsil, yes bagus.
Tapi sakit tekak ni mcm2, mengikut badan. X semua sakit tekak kena minum ice vanilla.
Yang ini jangan dulu.
( saya setuju doc hehe)

T : Ohya Doc, last q, esok saya shooting, boleh sembuh Doc? Saya shooting bercakap Doc..
Dr : Diam.

Hmmmmmmmmmm

Btw i like how the Doc explain walaupun to the point
( doakan semua semoga besok boleh bersuara)

Wargamaya Titip Doa

Dalam pada itu, para peminatnya menitipkan doa semoga menantu kepada Dato Siti Nurhaliza ini kembali sihat.

Keluarga Talk: Mengukir Bahagia Tidak Semestinya Harus Korban Diri


“Elok Buat Sebelum Tidur Atau Subuh, Waktu Sunyi.” Wanita Ini Kongsi Cara Nak Solat Taubat, Baru Hati Rasa Lapang.

Di bulan Ramadan seluruh amal ibadah dilipat gandakan pahalanya. Sudah tentu kita ingin menambah pahala bulan Ramadan, umat mmemperbanyak amal dan ibadah.

Salah satu amalan ketenangan hati dan ketenangan hidup adalah melakukan ibadah taubat.

SOLAT TAUBAT.

Solat taubat Kena buat selalu.Sampai hati tu rasa lapang.. Rasa bersih. Pastu rajin nak beribadat. Bila dengar nasihat tu, hati mcm seronok.Tanak lagi buat dosa-dosa lama. Haa.. tu inshaALLaH tanda taubat ALLaH dah terima.

Solat ni elok buat malam-malam. Sebelum tidur atau sebelum Subuh. Waktu sunyi malam.

Bersihkan diri. Amek wudhu.
Pakai wangi-wangi (bagi lelaki).
Bila dah siap berdiri, Istighfar dulu.. Isitghfar pendek je.. Baca seberapa banyak kita nak sampai hati tu bebetul tenang.. Pastu baru niat..

أصَلِّي سُنَّةَ التَوبَةِ رَكَعَتَيْنِ لِلهِ تَعالىَ
Ussoli sunnatan taubati rok ‘ataini liLLaHi Ta’ala
[Sahaja aku solat sunat taubat 2 rakaat kerana ALLaH Taala]

Baca do’a Iftitah dan al-Fatihah mcm biasa.

Rakaat pertama, baca Sural al-Kafirun 1x
(Kalau ada yg tak hafal Surah ni, boleh baca Surah al-Ikhlas je)

Rakaat kedua, baca Surah al-Ikhlas 1x
Bila sampai waktu Sujud terakhir sebelum salam, selepas baca bacaan biasa waktu sujud, kita sambung baca do’a Nabi Yunus a.s.

“La ilaha illa anta subhaanaka inniy kuntu minaz dzhoo limiin”
Bacalah 10x atau 20x atau 30x.. Ikut suka.

Waktu ni dahi kita sujud menyentuh bumi.. Kita berada dlm keadaan hina sehina hinanya sebagai hamba memohon keampunan daripada Pencipta kita.. Sujudlah lama-lama..
Lepas tu baru duduk tahiyat akhir, baca tahiyat akhir dan terus bagi salam.

ISTIGHFAR

Lepas bagi salam, Istighfar lagi.. boleh baca Istighfar pendek atau yg panjang sikit..

AstaghfiruLLaHhal’adziim /
AstaghfiruLLaHhal‘adziim, alladzi laa ilaha illaa huwal haiyul qoiyuum wa-atubu ilaih.

Baca seberapa banyak yg kita nak.. Baca sampai hati tu rasa lemah…
Bila rasa dah cukup kita Istighfar, baru do’a.. Bila berdo’a, kita kena bebetul menyesal dgn dosa2 kita.. Mohon ALLaH ampunkan dan terima taubat kita..

Sebagai permulaan, guna do’a sendiri dlm bahasa melayu.. Luahkan apa yg terbuku kat hati tu.. Menangislah.. Merayulah.. Mohon ALLaH ampunkan dosa tu.. Bayangkan kita cuma ada satu je ni peluang nak mintak ampun dgn ALLaH.. Bayangkan Malaikat Izrail dah ada kat belakang nak cabut nyawa kita.. Kejap lagi kita mati.. Agak-agaknya apa kita akan mohon pada ALLaH?

Istigfar dan baca doa. Dalam bahasa melayu pon takpa.

PENUTUP DOA

Dah selesai berdo’a, tutup do’a kita tu dengan;

Robbana aatina fid dun-ya hasanah wa fil aakhiroti hasanah waqinaa adza bannar

Pastu duduk diam atas sejadah, ambil masa 10 minit, muhasabah diri kita.. Tengok apa yg boleh kita perbaiki lepas ni.

Imam al-Ghazali ada cakap..
Tanda hati kita sudah mula hitam,
[1] bila kita buat dosa, kita tak rasa bersalah.
[2] hilang kemanisan beribadah
[3] hati tak makan nasihat

PANDUAN KE-2

Selamat beramal. Moga perkongsian ini menjadikan kita seorang hamba Allah yang di ampunkan dosanya.


Nak Anak Berjaya, Ada Peraturan Di Rumah, Yang Ibu Ayah Kena Alert. Take Note Ye!

Apabila anak sukar dikawal, tentu membuatkan ibu bapa pening kelapa nak kawal.

Tak kan nak marah anak hari-hari. Boleh stres dibuatnya.

Ikuti perkongsiannya mengenai perkara, adakah sesuai peraturan ada atau tidak di rumah.

“Ada peraturan atau tidak di rumah?”

Inilah soalan yang sering saya tanya apabila ada ibubapa yang meminta pandangan tentang anak yang sukar dikawal.

Ada ibubapa yang mengangguk dan ada yang menggeleng apabila ditanya.

Mungkin peraturan itu bunyinya keras dan menghukum, jadi ada ibubapa yang kurang selesa mengadakan peraturan.
Ada yang takut peraturan akan mematikan semangat dan membunuh kreativiti dan sifat meneroka pada kanak-kanak.
Tambahan lagi di sekolah sudah banyak peraturan, guru pula ramai yang garang, jadi ramai yang merasakan anak-anak perlu diberi kebebasan mutlak di rumah supaya mereka lebih ‘chill’ dan ‘relax’.

Bagi yang tidak banyak masa untuk diluangkan dengan anak pula, mereka lebih suka gaya keibubapaan yang permisif tanpa peraturan kerana ingin mengelakkan konflik dengan anak.

Takut anak sentap.
Takut anak merajuk.
Takut anak berkecil hati.

Jika ‘peraturan’ dikaitkan dengan hukuman, kemarahan, kritikan, dan konflik, maka peraturan itu akan dilihat sebagai sesuatu yang negatif.

“Parenting is not to decide what to do when children step outside the boundary. Parenting is to guide children on how to live within the boundary.”

Anak-anak memerlukan had dan batasan untuk memastikan mereka ‘safe and secure’ untuk terus meneroka dan mencapai potensi diri. Tanpa had dan batasan – peraturan – mereka akan membuang masa tercari-cari ruang yang selamat kerana persekitaran mereka tidak dapat dijangka (unpredictable). Perasaan ‘safe and secure’ ini penting untuk proses pembelajaran dan latihan untuk menghadapi kehidupan bermasyarakat.

BAGAIMANA MEMBINA PERATURAN DI RUMAH?

Faktor paling penting yang perlu ada untuk menggubal peraturan dalam rumah adalah kerjasama antara kedua ibubapa.

Langkah pertama untuk menggubal peraturan adalah kedua ibubapa duduk berbincang tentang aspek yang memerlukan peraturan di rumah. Seeloknya peraturan itu digubal sebelum sesuatu masalah timbul. Oleh itu ibubapa perlu peka akan perkembangan anak, persekitaran anak dan pengaruh dalam hidup anak.

Adakah perlu peraturan berkaitan penggunaaan teknologi?
Adakah perlu peraturan berkaitan waktu tidur?
Adakah perlu peraturan berkaitan kerja sekolah?
Adakah perlu peraturan berkaitan rutin seharian?
Adakah perlu peraturan berkaitan menonton tv?
Adakah perlu peraturan berkaitan waktu makan?

Setiap keluarga mempunyai masalah dan cabarannya yang tersendiri, oleh itu terserah kepada ibubapa untuk menentukan aspek dalam keluarga yang memerlukan peraturan.

BILA ANAK TANYA, INI PERATURANNYA.

Nilai dalam setiap keluarga adalah berbeza-beza.
Jika satu hari nanti anak bertanya “Kenapa di rumah kawan boleh, di rumah kita tidak boleh?”.
Terangkan kepada anak kenapa ‘keluarga kita’ memerlukan peraturan tersebut.
Terangkan tentang nilai keluarga kita.

Contohnya sebelum memberi keizinan untuk anak menggunakan internet, ibubapa perlu tetapkan:

-Bilakah penggunaan internet dibenarkan,
-Berapa lamakah ia boleh digunakan,
-Bagi tujuan apakah internet itu boleh digunakan.

Jika anak mengikut peraturan untuk sesuatu jangkamasa apakah ganjaran yang akan diberikan – ganjaran tidak semestinya bersifat material.

Jika melanggar peraturan, apakah akibat (consequence) terhadap yang melanggar peraturan?

Semua ini perlu ditetapkan terlebih dahulu.
Selepas berbincang, ibubapa perlu menyampaikan kepada anak apakah peraturan tersebut dan kenapakah ahli keluarga memerlukan peraturan tersebut.

Ada juga peraturan yang fleksibel mengikut tahap perkembangan atau usia anak.

Contohnya anak yang bersekolah menengah boleh tidur lewat kerana banyak ulangkaji atau kerja sekolah yag perlu disiapkan.
Anak pra sekolah tidak ada kerja sekolah (sepatutnyalah) maka perlu tidur awal supaya anak tidak membuang masa dengan gajet atau menonton TV sahaja.

“RUMAH SAYA ADA PERATURAN TETAPI ANAK TIDAK IKUT. KENAPA?“

INI SEBABNYA

Anak tidak ikut peraturan kerana,

1) Ibubapa tidak konsisten.
Peraturan hanyalah hangat-hangat tahi ayam sahaja. Anak tahu ibubapa tidak serius. Jika ibubapa tidak serius tentang nilai, anak-anak juga tidak peduli tentang nilai dan peraturan.
Kita perlu konsisten sehinggalah amalan menjadi tabiat dan tabiat kemudiannya menjadi nilai yang dibawa sampai bila-bila.

2) Apabila anak ikut peraturan, tidak ada apa-apa respon daripada ibubapa.
Tiada pengakuan, tiada senyuman, tiada pujian, tiada ganjaran.
Anak jadi malas dan bosan.

3) Apabila anak tidak ikut, tidak ada apa-apa respon daripada ibubapa.
Tiada ‘consequence’, tiada implikasi kerana tidak ikut peraturan.
Anak tidak hairan.

Peraturan akhirnya hanyalah satu hiasan yang ‘nice to have’ sahaja.

Apabila anak biasa hidup dalam nilai dan peraturan yang ditetapkan di rumah, anak juga akan mengamalkan nilai dan peraturan dalam masyarakat. Insya Allah.
Bukankah kita ingin melihat masyarakat yang lebih bertamadun?
Mulakanlah dari rumah.

Apakah aspek yang memerlukan peraturan di rumah anda?